Home / Technology

Co Working Space Shah Alam & Subang Jaya (8 Lokasi Terbaik)

Bila Google, tak banyak tempat co working space Shah Alam yang boleh kita jumpa. Tak tahulah sebab apa tak banyak syarikat nak buka co working space di Shah Alam ini. Mungkin penyedia-penyedia co-working ini terlalu fokus pada lokasi urban seperti Kuala Lumpur dan Petaling Jaya. Dia tak tahu yang orang Shah Alam juga mahukan tempat kerja yang selesa dan sanggup bayar berapa sahaja harga.
Kami tahu, anda juga sedang mempunyai masalah dalam mencari co-working terbaik di Shah Alam. Memandangkan kami selalu berada di perimeter ini dan tidak ramai yang mahu berkongsi review jujur, kami akan senaraikan co-working di Shah Alam untuk panduan buat anda semua yang memerlukan ruang untuk buat kerja. Izinkan kami berkongsi.
Co Working Space di Shah Alam
Sila ambil perhatian bahawa kriteria kami adalah lebih kepada Muslim-friendly. Anda akan dapati bahawa review-review kami akan memasukkan kemudahan surau dan masjid di premis co-working dan tempat makan halal.
Memandangkan majoriti penduduk Shah Alam ialah bangsa Melayu yang beragama Islam, kami rasakan ini adalah satu kriteria yang penting. Walau bagaimanapun, ia tetap sesuai untuk semua pekerja Muslim dan non-Muslim. Yang berbeza hanyalah perkongsian tempat solat yang wajib kami laksanakan 5 kali setiap hari.
WORQ Subang

WORQ adalah antara salah satu ruang kerja kolaboratif yang popular di Malaysia dan terkenal dalam arena startup. WORQ hadir dengan tujuan untuk mengubah cara orang bekerja bersama-sama dalam satu bumbung; mewujudkan komuniti yang besar dan produktif dengan menjaga semua keperluan tempat kerja.
Sebentar.
WORQ Shah Alam atau WORQ Subang?

Kalau ikut alamat, WORQ memang berada di Shah Alam. Walau bagaimanpun, lokasi sebenar WORQ terletak betul-betul di antara sempadan Subang Jaya dan Shah Alam. Secara rasminya juga, mereka memanggil WORQ di sini dengan nama WORQ Subang.
Jejak kaki ke dalam WORQ, anda akan rasa satu vibe yang lain daripada yang lain. Hiasan dalam memang moden dan ala-ala startup.
Selain WORQ Subang yang terletak di UOA Business Park, mereka juga mempunyai cawangan lain di Glo Damansara – TTDI, KL Gateway – Bangsar South dan juga Surian Tower – Mutiara Damansara.
Membership yang ada di WORQ Subang adalah seperti berikut:

Hot Desk: RM400 / bulan
Dedicated Desk: RM700 / bulan
Private Suite: RM700 / bulan

Kelebihan

 Dekat dengan Masjid Glenmarie
 Untuk makan tengahari, ada banyak pilihan di Masjid Glenmarie
 Ada banyak event online dan offline
 Ada Starbucks di bawah UOA
 Pergi kerja, boleh naik LRT
 Parking bulanan yang murah
 Surau ada di tingkat bawah, di dalam bangunan UOA
 Tandas ada di dalam premis, tidak perlu ke luar
 Pelbagai kedai serbaneka yang berdekatan
 Lawatan ruang secara 3-D tersedia di laman web WORQ
 Ada klinik pergigian dan klinik perubatan di dalam bagunan UOA
 Ada cawangan lain di TTDI, Bangsar South dan Mutiara Damansara
 Pejabat Gred A

Kekurangan

 Parking harian yang sangat mahal
 Nak masuk parking leceh, jauh ke bawah dan ke dalam
 Tiada surau di dalam premis WORQ

Maklumat Lanjut WORQ

Thinkhub Coworking Space i-City

Kalau nak nampak gempak, bolehlah buat kerja di coworking space di i-City ini. Terletak di menara yang dahulunya dipanggil Menara Sumurwang. Kini, ia telah ditukar nama kepada Mercu Maybank.

Pengalaman naik lif ke Thinkhub juga seperti menaiki lif di Menara Maybank di Kuala Lumpur. Memang ada vibe-vibe financial district. Maklumlah, terletak di i-City Finance Avenue. Sesuai sangatlah bagi orang yang buat fintech startup.
Lawatan kami tempohari ke sini, tidak terlalu banyak shared working space. Mereka lebih ke arah personal working space yang mempunyai bilik sendiri.
Seperti kebanyakan co-working space yang lain, meeting room dan event spaces tetap ada. Dan seperti kebanyakan tempat lain juga, datang lenggang-kangkung sahaja bawa laptop. Wifi semua ada.
Yang penting, dia punya view dari atas memang cantik. Sambil-sambil hirup kopi, layan sekali orang-orang yang terperangkap di Federal Highway, antara Klang dan Shah Alam.

Heaven! Cuma janganlah jahat sangat sampai cakap “Padan muka jem!”
Membership yang ada di Thinkhub adalah seperti berikut:

Hot Desk: RM200 / bulan

Kelebihan

 Dekat dengan mall iaitu Central i-City
 Parking sangat mudah
 Terletak di bangunan pejabat Gred A
 Pemandangan Shah Alam dari atas yang cantik
 Ada tandas di dalam premis

Kekurangan

 Tiada LRT
 Susah kalau tak ada motor atau kereta sendiri
 Tak ada makanan ala gerai atau warung berdekatan
 Kalau mahu makan biasa, kena keluar ke Seksyen 7 atau Padang Jawa
 Jauh daripada masjid

Maklumat Lanjut Thinkhub

Co-labs Coworking

Bagi anda yang tinggal di sekitar kawasan  perindustrian Shah Alam seperti Seksyen 26, Seksyen 27, Kota Kemuning, Alam Impian, Putra Heights dan lain-lain, ini adalah co working space yang dekat dengan anda.
Pada kami, Co-labs Coworking yang terletak kawasan Sekitar26 ini dalah di kawasan yang tidak sibuk dan padat seperti office yang biasa. Namun, jangan terkejut jika anda akan sentiasa berselisih bahu dengan lori-lori besar di jalanan. Si penakut kenderaan besar pasti akan rasa fobia.
Suasana dalaman tidak jauh beza dengan co-working space yang lain. Yang penting, agak selesa.
Kalau nak memcuba, boleh ambil Day Pass dahulu. Kalau rasa sesuai, boleh teruskan untuk buat kerja di sini.
Membership yang ada di Co-labs adalah seperti berikut:

Premium Office Suite: RM799 / bulan
Fixed Desk: RM599 / bulan
Flexi Desk: RM399 / bulan
Day Pass: RM 39 / hari
Event Hall: RM900 / jam
Meeting Room: RM79 / jam

Kelebihan

 Kawasan yang agak tenang, jauh dari hiruk pikuk office area
 Parking bersepah, pilih mana suka
 Ada mesin Starbucks, tapi kena belilah
 Tandas ada di dalam premis
 Mempunyai lokasi lain di Tropicana Gardens, The Starling Plus, Naza Tower dan The Starling

Kekurangan

 Terletak di kawasan industri Shah Alam
 Banyak lori ke hulu dan ke hilir
 Tempat makan yang jauh
 Masjid yang jauh

Maklumat Lanjut Co-labs

Headspace SS15
Sejujurnya, kami tidak pernah sampai ke sini. Review ini hanyalah berdasarkan pembacaan sahaja.
Headspace ialah ruang kerja bersama/belajar bersama yang selesa di kawasan SS15 Subang Jaya yang memfokuskan kepada mereka yang mempunyai persekitaran yang sangat selesa. Mereka komited untuk memberikan anda ruang optimum yang akan meningkatkan produktiviti anda dan kekal fokus pada perkara yang anda lakukan.
Headspace direka dan didedikasikan untuk Startups, Freelancers, Remote Worker, Pekerja Nomad dan Pelajar. Dengan rangkaian luas perkhidmatan mereka yang tersedia dalam satu ruang seperti perkhidmatan percetakan dan bilik mesyuarat peribadi – anda pasti mendapat pengalaman yang selesa dengan mereka.
Pada kadar yang sangat berpatutan, Headspace menjaga keperluan komuniti untuk ruang yang baik. Headspace menyediakan persekitaran yang selesa, perabot yang selesa, kawasan tempat letak kereta yang selesa dan banyak pilihan makanan di sekitarnya.
Kami mengesyorkan lokasi ini untuk keperluan ruang kerja anda kerana perkhidmatan pelanggan mereka yang baik bersama-sama dengan ciri dan reka bentuk ruang yang cekap yang pastinya akan meningkatkan produktiviti anda.

Kelebihan

 Dekat dengan Masjid Darul Ehsan SS15
 Banyak tempat makan di sekitar SS15
 Capaian internet yang pantas
 Kopi, snek dan ais krim tanpa had
 Di tengah-tengah SS15 untuk akses mudah ke bank dan barangan runcit

Kekurangan

 Dekat dekat Masjid Darul Ehsan SS15
 Banyak tempat makan di sekitar SS15

Maklumat Lanjut Headspace

ImJerry SS15

Kalau anda jenis yang tak suka bercampur dan bertegur sapa dengan orang lain, ImJerry ialah tempat yang sesuai.
Langsung tak ada front desk yang akan berbasa-basi dengan anda. Langkah kaki kanan, baca Bismillah dan pergi ke lokasi tempat buat kerja.
Langsung tak ada orang kacau kecuali anda yang gatal mulut dan menegur. Copywriting ImJerry juga menekankan bahawa tempat ini sesuai untuk anti-human, di mana dua orang pun dikatakan ramai.
View pun cantik, sebab boleh nampak Subang Jaya secara keseluruhannya.
Membership yang ada di ImJerry adalah seperti berikut:

Day Pass: RM30 / hari
Prepaid Pass: RM150 / 5 hari
Monthly Pass: RM610 / bulan

Kelebihan

 Dekat dengan Masjid Darul Ehsan SS15
 Dekat dengan McDonalds
 Di bawah ada Jaya Grocer
 Parking bersepah dan boleh guna Touch n Go
 Di tengah-tengah SS15 untuk akses mudah ke bank dan barangan runcit

Kekurangan

 Perlu inisiatif sendiri untuk berkomunikasi dengan yang lain
 Bukan pejabat Gred A, luaran biasa-biasa

Maklumat Lanjut ImJerry

Masjid Negeri Shah Alam

Lokasi ini kami senaraikan juga sebagai co-working kerana anda buat buat kerja-kerja di sini. Ya, kami tahu, anda tidak pernah tahu kewujudan lokasi ini.
Hadirkan diri anda ke sini dan pergi ke perpustakaan Masjid Sultan Salahuddin Abdul Aziz Shah ini yang berada di tingkat bawah. Apabila masuk, perlu tulis nama dalam buku yang disediakan.
Anda akan dapati ramai pakcik-pakcik berada di dalam tempat ini sedang membaca surat khabar.
Satu lagi yang anda perlu tahu, apabila nak masuk waktu Zohor, bilik ini akan dikunci dan ditutup. Anda perlu keluar daripada bilik ini bersama-sama laptop anda. Ia hanya akan dibuka semula selepas Zohor.
Kalau ada duit lebih, masukkanlah sedikit yang ada dalam dompet ke dalam tabung masjid. Kita pun guna elektrik masjid, apa salahnya bersedekah. Untuk simpanan akhirat kita juga.

Kelebihan

 Memang berada dalam masjid
 Mudah untuk menunaikan solat
 Mudah untuk ke tandas
 Boleh bergaul dan bersembang tentang hal-hal akhirat
 Banyak lot parking & percuma

Kekurangan

 Bukan suasana pejabat
 –

Masjid Tengku Ampuan Jemaah, Bukit Jelutong

Ini satu lagi lokasi ibadah yang anda boleh datang untuk buat kerja. Sama seperti Masjid Negeri, ia bukanlah co-working berbayar seperti yang lain.
Lokasi co-working di Masjid Bukit Jelutong ini terletak betul-betul di atas pejabat masjid. Tidak ingat nama bilik tersebut. Kalau tidak silap, Bilik Sumber.
Kadang-kadang, kalau tak ada orang, bilik ini akan dikunci. Jika dikunci, anda boleh minta tolong daripada pekerja yang berada di pejabat di bawah.
Kalau ada duit lebih, masukkanlah sedikit yang ada dalam dompet ke dalam tabung masjid. Kita pun guna elektrik masjid, apa salahnya bersedekah. Untuk simpanan akhirat kita juga.

Kelebihan

 Memang berada dalam masjid
 Mudah untuk menunaikan solat
 Mudah untuk ke tandas
 Boleh bergaul dan bersembang tentang hal-hal akhirat
 Ada banyak kedai di sekitar Bukit Jelutong
 Banyak lot parking & percuma

Kekurangan

 Bukan suasana pejabat
 Terletak di dalam kawasan kediaman penduduk, bukan komersil
 Agak jauh daripada pusat bandar Shah Alam

Starbucks Eco Grandeur, Puncak Alam
Ini lokasi co working di Shah Alam yang paling jauh sekali daripada pusat bandar. Terletak di Puncak Alam, Starbucks ini memang tak sibuk langsung berbanding Starbucks yang lain. Cuma kadang-kadang boleh jumpa student-student UiTM T20 atau acah-acah T20 yang study di sini.
Yang penting, orang lain pergi kerja, anda melawan arus orang yang pergi kerja. Sangat sesuai untuk orang yang tak suka jem.

Kelebihan

 Luas, tenang dan aman
 Banyak meja dan kerusi
 Banyak lot parking & percuma
 Langsung tak jem sebab melawan arus
 Ada tandas di dalam premis

Kekurangan

 Jauh dengan masjid
 Tiada surau di lokasi

Akhir kata
Kerja itu satu ibadah. Namun, anda perlu bekerja dengan ikhlas; barulah boleh dikira sebagai ibadah.
Semoga perkongsian berkenaan lokasi co working space Shah Alam ini akan memudahkan urusan anda. Kerja sampai jadi kaya, boleh guna black card dan bayar zakat banyak-banyak.
Tak kiralah apa profesion anda; freelancer, kerja sendiri, remote worker, nomad dan sebagainya, laksanakan kerja kerana Allah. Bukan kerana makhluk.
Kalau nak ajak kami buat kerja di lokasi-lokasi sekitar Shah Alam pun boleh. Boleh kita sembang-sembang. Jemput email kami di [email protected].
Semoga kita semua mendapat keberkatan Allah.
Semoga bermanfaat.


Home / Finance

Semak Nombor Akaun Hong Leong Bank (Boleh Check Online)

Sekiranya anda nak semak nombor akaun Hong Leong Bank tapi tak pasti apakah caranya. Kami cadangkan anda ikuti beberapa kaedah yang kami sediakan di dalam artikel ini.
Izinkan kami berkongsi.
Semak nombor akaun Hong Leong Bank secara online
Kalau anda nak tahu nombor akaun Hong Leong Bank anda dengan mudah. Anda boleh mendapatkannya melalui laman web atau aplikasi Hong Leong Bank.
Anda juga boleh menggunakan cara yang sama untuk membuat semakan nombor akaun ini sama ada menggunakan website atau aplikasi telefon pintar.
Ikuti langkah-langkah di bawah:

Layari laman web perbankan internet Hong Leong bank di sini hongleongconnect.my atau buka aplikasi HLB Connect di telefon pintar anda.
Laman utama HLB Connect akan terpapar.
Pergi ke bahagian Login untuk proses log masuk.
Masukkan Username dan tekan Next.
Kemudian, sahkan Security Picture anda dengan tickkan pada kotak yang disediakan.
Seterusnya, masukkan Password.
Tekan Login.
Laman utama profil atau akaun HLB Connect anda akan dipaparkan.
Sila lihat pada bahagian Account atau My Account.
Nombor akaun Hong Leong Bank anda akan terpapar.
Selesai.

Namun begitu, untuk anda yang ingin menggunakan aplikasi Hong Leong Bank. Pastikan anda memuat turun aplikasi tersebut terlebih dulu di Google Play Store atau Apple App Store anda.
Tambahan lagi, bila anda dah ada aplikasi Hong Leong Bank ini. Bukan setakat nak check nombor akaun saja yang dapat anda lakukan. Nak semak baki akaun Hong Leong Bank pun boleh.

Semak nombor akaun Hong Leong Bank melalui panggilan telefon
Tak ada akses internet? Jangan risau. Boleh saja buat panggilan telefon untuk mengetahui nombor akaun Hong Leong Bank anda.
Berikut merupakan cara-caranya:

Dail talian 03-7626 8899 untuk bercakap dengan Bahagian Khidmat Pelanggan Hong Leong Bank.
Tunggu seketika sehingga panggilan anda dijawab.
Jika panggilana anda sudah dijawab, perkenalkan diri dan nyatakan tujuan anda adalah untuk semak nombor akaun.
Tunggu seketika sehingga panggilan anda disambungkan ke bahagian atau kakitangan berkaitan.
Apabila panggilan sudah disambung, perkenalkan diri dan nyatakan tujuan anda sekali lagi.
Sila berikan segala maklumat atau butiran yang diperlukan oleh pihak Hong Leong untuk proses semakan.
Tunggu seketika sementara permintaan anda sedang diproses.
Jika tiada sebarang masalah, nombor akaun Hong Leong Bank anda akan dimaklumkan serta-merta.
Catat atau rekod nombor akaun tersebut jika perlu.
Selesai.

Check account number di kaunter Hong Leong Bank
Jika anda ada banyak masa lapang dan lebih suka membuat apa-apa urusan bank secara fizikal. Anda boleh membuat semakan nombor akaun anda di mana-mana cawangan Hong Leong Bank berhampiran anda.

Ikuti panduan di bawah:

Pastikan anda membawa sebarang dokumen pengenalan diri seperti kad pengenalan.
Hadir di mana-mana cawangan Hong Leong Bank berdekatan anda.
Dapatkan nombor giliran di kaunter atau kiosk pada hadapan pintu masuk utama bank.
Ambil tempat duduk anda dan tunggu sehingga nombor anda dipanggil.
Apabila nombor anda sudah dipanggil, sila pergi ke kaunter urusan yang telah dinyatakan.
Nyatakan tujuan anda adalah untuk semak nombor akaun.
Berikan segala maklumat atau butiran diri anda yang diperlukan oleh kakitangan bertugas.
Tunggu seketika semasa permintaan sedang diproses.
Sekiranya tiada sebarang masalah, nombor akaun anda akan diberitahu serta-merta.
Catat atau rekod nombor akaun tersebut jika perlu.
Selesai.

Semak nombor akaun dekat mesin ATM
Di bawah adalah langkah-langkah untuk check nombor akaun Hong Leong Bank anda menggunakan mesin ATM:

Kunjungi mana-mana cawangan Hong Leong Bank berhampiran anda.
Masukkan kad ATM anda di ruangan yang disediakan.
Tunggu seketika sehingga kad anda berjaya disahkan.
Pilih BAHASA.
Kemudian, masukkan nombor PIN ATM anda.
Tunggu seketika sehingga akaun anda berjaya disahkan.
Halaman utama akan dipaparkan.
Tekan pada menu LAIN-LAIN.
Kemudian, tekan pada bahagian PENYATA MINI.
Ikuti arahan seterusnya dan tunggu seketika sementara permintaan anda diproses.
Penyata mini akaun anda akan dikeluarkan.
Sila semak nombor akaun Hong Leong Bank anda pada penyata tersebut.
Selesai.

Akhir kata
Sekian saja penulisan kami mengenai bagaimana untuk semak nombor akaun Hong Leong Bank. Diharapkan dengan adanya perkongsian ini dapat membantu urusan perbankan anda menjadi lebih mudah.
Semoga bermanfaat.


Home / Finance

Semak Baki Akaun BSN Melalui SMS (Check Balance Dengan Pantas)

Ada masanya, kita perlu check balance dalam akaun dengan cepat. Tak ada masa nak login mybsn.com.my semata-mata untuk buat semakan baki. Jadi, anda boleh semak baki akaun BSN melalui SMS sahaja.
Izinkan kami berkongsi.
1. Cara semak baki akaun BSN melalui SMS
Berikut ialah cara untuk check balance BSN anda menggunakan kaedah SMS:

Klik Messages dalam telefon bimbit anda
Klik Create New Message
Hantar ke 36898
Isikan BAL <jarak> M-PIN
Baki BSN anda akan terpapar dalam masa beberapa saat
Selesai

2. Macam mana nak dapatkan M-PIN untuk semak baki BSN?
Apa itu M-PIN?
Secara ringkasnya, M-PIN ialah satu nombor pin khas untuk anda melalukan transaksi perbankan menggunakan SMS.
Jangan menggelabah kalau tak tahu apa M-PIN anda.
Bertenang.

Anda hanya perlu daftar perbankan SMS BSN terlebih dahulu di cawangan yang berdekatan. Boleh rujuk sini untuk proses pendaftaran yang cukup ringkas.

3. Cara semak baki dalam akaun BSN melalui ATM
Tak boleh nak check balance BSN guna SMS sebab dia perlukan M-PIN?
Ya, kami tahu anda kecewa.

Jadi, jangalah membebel tak tentu pasal.
Sila hadirkan diri anda ke mana-mana ATM berdekatan untuk semak baki dalam akaun.
Ikut langkah-langkah di bawah untuk check balance menggunakan ATM:

Pergi ke mana-mana mesin ATM BSN yang berhampiran
Cucuk kad ATM anda pada slot yang disediakan.
Pastikan slot tersebut mempunyai lampu menyala berwarna hijau sebelum anda cucuk kad ATM
Jika tidak, jangan menangis tak berlagu jika kad ATM BSN anda sangkut di dalam mesin ATM tersebut
Seterusnya, masukkan nombor PIN bagi kad ATM anda
Beberapa pilihan akan tertera di skrin
Tekan PERTANYAAN
Akan keluar mesej URUSAN SEDANG DIPROSES. SILA TUNGGU.
Tunggu beberapa saat
Baki akaun BSN anda akan terpapar seperti contoh di bawah:

BAKI AKAUN: RM 800.00

HAD LIMIT HARIAN
PENGELUARAN & PINDAHAN: RM 3,000.00
PEMBELIAN (POS): RM 3,000.00
STATUS TRANSAKSI LUAR NEGARA: TIDAK AKTIF

Akhir kata
Diharapkan agar perkongsian untuk semak baki akaun BSN melalui SMS ini akan memudahkan lagi urusan perbankan anda.
Selain menggunakan SMS, anda juga boleh semak baki BSN anda secara online ataupun semak baki pinjaman peribadi BSN secara offline. Ini lebih mudah dan tanpa perlu bayar apa-apa kos kecuali data sendiri.

Sila tukar nombor telefon BSN jika nombor yang lama sudah tidak aktif lagi.
Semoga dipermudakan segala urusan.
Semoga bermanfaat.


Home / Finance

Semak Status Loan Hong Leong (Cara Check Online)

Kini anda boleh semak status loan Hong Leong Bank anda hanya dengan beberapa langkah mudah. Nak tahu macam mana?
Jom baca perkongsian kami.
Semak status loan Hong Leong secara online
Zaman sekarang semuanya senang. Sekelip mata saja semua urusan dah boleh selesai.
Dengan adanya kemudahan internet dan teknologi, anda bukan saja boleh semak baki akaun Hong Leong Bank secara online. Nak semak status permohononan pinjaman Hong Leong Bank pun dah tak perlu bersusah payah.
Hanya ikuti saja panduan seperti di bawah:

Sila layari laman web Hong Leong Bank di sini hlb.com.my.
Halaman utama Hong Leong Bank akan terpapar.
Sila lihat pada bahagian menu utama dan klik TRACK MY APPLICATION.
Anda akan dibawa ke laman Check Your Application Status.
Di laman tersebut, masukkan IC Number atau Passport Number (bukan warganegara Malaysia) anda.
Tekan butang Proceed.
Seterusnya, masukkan Mobile Number yang telah anda daftarkan semasa menghantar permohonan.
Kemudian, tekan butang Proceed dan Request OTP.
Tunggu seketika sehingga anda menerima nombor OTP yang telah dihantar ke nombor telefon anda.
Selepas itu, masukkan 6 digit nombor OTP tersebut ke ruangan yang disediakan dan tekan butang Submit.
Status loan Hong Leong Bank anda akan dipaparkan.
Selesai.

Sebagai panduan, anda boleh merujuk contoh langkah semakan status loan Hong Leong Bank anda di halaman Track My Application ini.

Check status loan melalui panggilan telefon
Anda juga boleh menggunakan kaedah ini untuk mengetahui apakah status pinjaman Hong Leong Bank anda. Ikuti langkah-langkah seperti ini:

Dail talian 03-7626 8899 untuk bercakap dengan Bahagian Khidmat Pelanggan Hong Leong Bank.
Tunggu sehingga panggilan anda dijawab.
Kemudian, perkenalkan diri dan nyatakan tujuan anda adalah untuk semak status loan bank anda.
Seterusnya, panggilan anda akan disambungkan ke bahagian yang berkaitan.
Tunggu seketika sehingga panggilan anda berjaya disambung.
Seterusnya, perkenalkan diri dan nyatakan tujuan anda sekali lagi.
Berikan segala maklumat atau butiran diri anda yang diperlukan oleh pihak Hong Leong Bank.
Tunggu seketika sementara permintaan anda sedang diproses.
Jika tiada sebarang masalah, status loan Hong Leong Bank anda akan diberitahu serta-merta.
Selesai.

Masih ada masalah untuk semak status loan Hong Leong?
Sekiranya anda masih menghadapi sebarang masalah atau kesulitan untuk membuat semakan status loan atau hal-hal berkaitan Hong Leong Bank. Anda boleh menghubungi talian 03-7626 8899 untuk bercakap dengan Pegawai Khidmat Pelanggan Hong Leong Bank.
Selain itu, anda juga boleh menghantar sebarang maklum balas dengan menghantar emel ke alamat [email protected].

Akhir kata
Sekian saja perkongsian kami mengenai cara untuk semak status loan Hong Leong Bank. Kami berharap artikel ini dapat menjadikan urusan anda lebih lancar.
Akhir sekali, jika ada di antara anda semua yang berminat untuk memulakan bisnes. Apa kata kalau anda cuba mohon pinjaman perniagaan BSN. Manalah tahu kalau ia adalah permulaan untuk anda menjadi ahli perniagaan yang berjaya.
Semoga bermanfaat.


Home / Travel

Tempat Menarik Di Papar 2022 (8 Lokasi Pelancongan Yang Cantik)

Anda ingin mencari tempat menarik di Papar? Sebelum kami berkongsi, jom baca serba sedikit tentang Papar. Papar merupakan sebuah bandar kecil yang terletak 38 kilometer dari Kota Kinabalu. Bandar kecil ini merupakan destinasi persinggahan utama di Sabah memandangkan ia terletak di tengah-tengah laluan antara Putatan dan Kota Kinabalu.
Selain itu, Papar juga terkenal dengan destinasi terakhir bagi laluan North Borneo Railway. Daerah ini juga terkenal dengan beberapa kawasan pelancongan kerana kawasannya yang cantik dengan alam semula jadi.
Jadi, apa yang menarik di Papar? Jom baca perkongsian kami.
Tempat menarik di Papar
1. Mandalipau White Water View & Fishpond
Mandalipau White Water View & Fishpond merupakan salah satu tempat menarik di Papar yang harus anda kunjungi. Kawasan ini merupakan kawasan eko-pelancongan dan menawarkan keadaan yang tenang dan santai untuk anda. Terdapat banyak aktiviti yang anda boleh buat di sini seperti berkelah, memancing, berkayak dan mandi-manda. Fasiliti di sini lengkap dengan pondok rehat, tempat barbekue, tandas dan sebagainya.
Namun diingatkan sungai di sini agak dalam, jadi jika anda ada anak kecil sila lebih berhati-hati. Di sini juga tersedia resort jika anda ingin bermalam. Bilik yang disediakan memang selesa dan berpatutan. Selain itu, di sini juga terdapat tarikannya iaitu jambatan gantung. Anda boleh bergambar kenangan dan pengalaman menaiki jambatan gantung pasti akan membuatkan anda teruja.
Anda boleh membuat booking di 013-8790994 atau berkunjung ke Facebook Mandalipau White Water View & Fishpond.

2. Restoran Abang
Dah seronok berjalan di Papar tetapi tidak tahu ingin makan di mana? Singgah di Restoran Abang, Papar ini. Restoran ini memang terkenal dengan pelbagai jenis menu dan masakan. Anda boleh memilih sama ada inginkan makanan kampung, makanan tradisi Sabah, lauk-pauk dan seafood. Antara yang sering menjadi pilihan di sini ialah seafood, nasi lemak pada waktu sarapan dan peria goreng rangupnya.

Restoran ini dibuka dari pukul 6 pagi sehingga 8 malam.

3. Melinsung Beachwalk Cafe
Antara tempat menarik di Papar ialah Melinsung Beachwalk Cafe. Mesti seronok kan makan sambil menghirup udara pantai, sambil menikmati pemandangan yang indah. Cafe ini sangat menarik jika dikunjungi untuk minum petang. Jika anda datang bersama keluarga, anda boleh membawa mereka berjalan-jalan di tepi pantai selepas minum petang. Jika anda berseorangan juga boleh juga, feeling sangat jika berjalan seorang di tepi pantai.
Cafe ini dibuka setiap hari bermula pukul 3 petang hingga 6 petang. Untuk maklumat lanjut, anda boleh hubungi 019-5379537.

4. Tree House Ponohuan
Inginkan pengalaman yang unik semasa berkunjung di Papar, Sabah? Pastikan anda berkunjung ke Tree House Ponohuan! Apa yang menarik di sini ialah rumahnya yang terletak di atas pokok di tepi sungai. Dengar pun memang menarik kan? Bangun pagi terus terjun ke dalam sungai. Wah! Best betul ni.
Di samping itu, terdapat juga rakit berbumbung yang disediakan di sini. Anda boleh bersantai di atas rakit ini semasa mandi-manda. Tambahan lagi, ada juga buaian di atas sungai yang disediakan. Anda boleh menikmati aktiviti yang menyeronokkan ini dalam suasana desa yang cantik dan damai. Pastikan anda ke sini kerana banyak aktiviti yang menyeronokkan yang boleh dibuat di sini.
Untuk maklumat lanjut, anda boleh hubungi 016-2456680 atau 017-8984272.

5. Mondikot Deer Camp
Tempat menarik di Papar yang anda harus kunjungi ialah Mondikot Deer Camp. Tapak perkhemahan ini berada di dalam kawasan yang sangat menenangkan. Dengan keluasannya seluas 10 ekar, tapak ini mempunyai sungai, berlatar belakangkan bukit-bukau dan kehijauan pastinya memberi kedamaian pada anda.
Tapak perkhemahan ini menyediakan fasiliti yang lengkap seperti dewan, khemah, tandas, dapur, pit BBQ dan ruang yang luas, sangat sesuai jika anda ingin membuat aktiviti untuk keluarga. Jika anda bukan jenis yang berkhemah tetapi inginkan suasana perkhemahan, di sini terdapat chalet yang tersedia.
Terdapat juga kolam ikan, kebun buah-buahan serta ladang haiwan yang anda boleh lawati di sini. Selain aktiviti yang mendamaikan, ada juga tersedia aktiviti untuk pengunjung yang lebih lasak. Antaranya jungle trekking, trail orienteering, berkayak, melihat burung dan bermacam lagi. Terdapat juga trail untuk pelari dan basikal.

6. Beringgis Beach Resort & Spa
Inginkan percutian yang asyik dan tenang di Papar? Anda boleh menginap di Beringgis Beach Resort & Spa. Resort ini sangat sesuai jika anda datang seorang, bersama pasangan atau keluarga. Dengan bilik yang menghadap laut, pasti seronok bangun pagi terus menghadap pemandangan yang indah.
Jika anda tidak mahukan bilik yang menghadap laut, jangan risau. Anda boleh memilih bilik yang menghadap taman. Resort ini juga memang terkenal dengan servis spa mereka yang memang first class. Bolehlah anda membelai diri anda jika sudah penat dan ingin berehat kan.
Untuk membuat tempahan dan melihat lebih lanjut, anda boleh layari Beringgis Beach Resort & Spa.

7. Pantai Manis
Pantai Manis ini merupakan pantai yang agak famous di kalangan penduduk tempatan. Kebiasaannya, mereka akan ke sini sekadar untuk bersiar-siar sambil menghirup angin pantai. Pantai Manis merupakan pantai yang tidak boleh mandi kerana infrastrukturnya. Jadi, anda hanya boleh bersiar-siar atau berjogging di sini.

8. Brunei Satay House Restaurant
Jika anda nak tahu, sate Brunei dengan sate Malaysia agak lain rasanya. Dari segi kuah dan rasanya. Jika anda ingin merasa bagaimana sate Brunei, anda boleh berkunjung ke Brunei Satay House Restaurant. Selain dari sate, restoran ini juga menyediakan pelbagai aneka masakan Brunei seperti kelupis, kuchong dan ambuyat. Kena datang ke sini untuk rasa, mesti tak rugi.
Restoran ini dibuka setiap hari dari pukul 8 pagi sehingga 7 petang.

Akhir kata
Sekian perkongsian mengenai tempat menarik di Papar. Jika ada lagi, kami akan tambah dari semasa ke semasa. Semoga perkongsian kami ini dapat membantu anda membuat perancangan percutian anda.
Baca juga tempat menarik di Sabah dan tempat menarik di Kundasang untuk memberi idea kepada anda.
Selamat bercuti!


Home / Hebahan

Rancangan Terbaik Sempena Program Haji 1443H di TV AlHijrah

Menggalas tanggungjawab besar sebagai stesen televisyen yang mempromosikan gaya hidup Islam, TV AlHijrah sentiasa meletakkan kepentingan dakwah Islamiah sebagai roh dan orientasi penyiarannya. Ini termasuk meletakkan komitmen untuk menjadi stesen televisyen utama negara yang meraikan hari kebesaran Islam menurut sunnah Baginda Rasulullah S.A.W.
Ketua Pegawai Eksekutif TV AlHijrah, Namanzee Harris, berkata, TV AlHijrah masih mengekalkan tradisi sebagai sebuah stesen televisyen utama di Malaysia yang meraikan hari kebesaran Islam dengan penuh barakah.
“TV AlHijrah memilih untuk meraikan Zulhijah secara umumnya dan Aidiladha secara spesifiknya dengan melancarkan kempen Program Haji 1443H bermula 20 Jun 2022 hingga 13 Julai 2022.
“Pada tahun ini, tema Baitullah Bertemu Kembali diangkat menjadi latar, tema dan panduan kepada kandungan yang ditayangkan di stesen ini sepanjang kempen haji 1443H berlangsung.
“Tema ini turut jelas menyatakan objektif penyiaran kami sepanjang Zulhijah ini iaitu menjadi stesen pemangkin inspirasi yang mendorong keinginan penonton semua untuk menjejakkan kaki ke Tanah Suci Mekah apabila berkemampuan,” katanya.
Namanzee yang ditemui sewaktu Majlis Sidang Media Pelancaran Kempen Haji 1443H berkata, cabaran saban tahun dalam mencorak arah serta hala tuju program-program yang terbaik dan menarik untuk disajikan buat penonton tidak pernah mematahkan semangat stesen TV AlHijrah untuk terus berbakti kepada penonton.
“Jumlah tontonan TV AlHijrah pada kempen haji 1442H yang lalu iaitu pada tahun 2021 adalah sebanyak 3.3 juta tontonan. Jumlah ini amat memberangsangkan bagi stesen berkonsepkan Islam seperti kami.
“Jumlah tontonan ini juga telah menjadi pemangkin semangat serta suntikan motivasi untuk kami menghidangkan lebih banyak program menarik dan berkualiti pada tahun ini yang merangkumi program-program keagamaan, bual bicara, dokumentari, program masakan, rancangan khas seperti kapsul serta lintas langsung dari Mekah Al Mukarramah,” kongsinya lagi.

TV AlHijrah membariskan 9 program menarik dan terbaharu yang disediakan khas buat santapan rohani penonton disamping program-program sedia ada.
Saksikan bual bicara Live “Labbaikallah” yang telah memasuki tahun kesepuluh siaran yang bakal dikemudi oleh Prof. Madya Dato’ Dr. Mohd Farid Ravi bin Abdullah dan Ustaz Azhar Ghazali. “Sembang Haji” yang membincangkan isu-isu haji dan menjawab persoalan serta tanda tanya dalam kalangan masyarakat, “Tangisan Di Baitullah” yang memaparkan seleksi kisah penghijrahan mereka yang rindu untuk meratap dan bermuhasabah diri di Baitullah untuk dijadikan pedoman penonton.
Paling istimewa, TV AlHijrah bakal menyiarkan “Munajat Arafah” yang akan bersiaran secara langsung selama 17 jam bermula seawal 5 pagi hingga 10 malam bersempena hari Arafah.
Turut disiarkan adalah rancangan “Perisitiwa Arafah” yang memberikan gambaran kepada penonton kehidupan di Padang Mahsyar serta ibrah daripadanya. Program-program menarik lain yang turut disusun khas adalah seperti “Musafir Agung”, “Seikhlas Hati”, program masakan “Camca”, “Riwayat Akhir Zaman” dan “Interaktif Haji”.

Penonton juga boleh mendapatkan perkembangan terkini pergerakan jemaah haji Malaysia di tanah suci Mekah menerusi laporan harian eksklusif oleh dua petugas TV AlHijrah di sana. Laporan ini dimuatkan di dalam “Berita AlHijrah” setiap hari dan juga portal berita Alhijrahnews.com hingga selesai kemuncak musim haji.
Jangan ketinggalan untuk menyaksikan telefilem khas Aidiladha berjudul “Campervan Haji Meon”.  Bakal disiarkan pada Ahad, 10 Julai 2022, jam 10 malam, telefilem lakonan Jalil Hamid, Fauziah Nawi dan Yamani Abdillah ini berkisar sekitar kisah hidup Pak Meon yang akan menunaikan haji buat kali kedua. Sebelum berangkat ke Tanah Suci, Pak Meon berhasrat untuk berjumpa semua anggota kugirannya sewaktu dia muda dahulu untuk
memohon kemaafan atas kesalahan pada masa lalu. Pelbagai kejadian tidak dijangka berlaku sepanjang perjalanan Pak Meon mencari ke semua sahabat-sahabatnya.
Rancangan-rancangan menarik Kempen Haji 1443H di TV AlHijrah turut boleh dinikmati menerusi aplikasi telefon bimbit stesen ini yang dikenali sebagai AlHijrah Plus. Lebih 5000 program ilmu pendidikan serta hiburan berlandaskan Islam dapat ditonton bila-bila masa dan di mana sahaja.

Di akhir ucapan, Namanzee menyeru masyarakat Malaysia untuk sama-sama menyebarluas serta mempromosikan program-program haji di TV AlHijrah serta menontonnya.

Berikut adalah senarai rancangan istimewa sepanjang Kempen Haji.

Sembang Haji (4 episod)

Setiap Sabtu  |  18 Jun 2022  |  7:30 malam
Program bual bicara yang membincangkan isu-isu haji dan menjawab persoalan serta tanda tanya dalam kalangan masyarakat bersama panel-panel jemputan.
Interaktif Haji (9 episod)
Isnin sehingga Ahad  |  20 Jun 2022  |  9:00 malam

Bersama Ustaz Fazrul dan Ustaz Dato’ Zawawi mengupas Surah AlHajj bagi mendalami ibadah haji daripada pelbagai perspektif dalam Interaktif Haji.
Tangisan Di Baitullah
Selasa & Rabu  |  21 Jun 2022  |  8:30 malam
Sebuah rancangan temu bual yang memaparkan kisah yang menjadi titik penghijrahan individu yang rindu untuk meratap dan bermuhasabah diri di Baitullah untuk dijadikan iktibar kepada penonton.
Camca Aidiladha
Sabtu & Ahad  |  5:30 petang
Meriahkan Aidiladha bersama Cef Nabil dan penduduk kampung untuk menyediakan hidangan istimewa bersempena Hari Raya Aidiladha yang penuh nostalgia.
Labbaikallah 2022
Isnin sehingga Ahad  |  29 Jun 2022  |  9:00 malam
Bersama-sama Ustaz Azhar Ghazali dan Profesor Madya Dato’ Dr. Farid Ravi, dalam Labbaikallah 2022 secara langsung bagi mengubat kerinduan kepada Baitullah.
Seikhlas Hati
Setiap Jumaat  |  8 Jun 2022  |  5:00 petang
Selepas kejayaan program Seikhlas Hati pada Ramadan yang lalu, sekali lagi bersempena Hari Raya Qurban, TV AlHijrah dengan kerjasama Yayasan Ikhlas bakal berada di Bangladesh dengan membawakan kisah pengorbanan dan suasana masyarakat di sana ketika sambutan Aidiladha.
Perisitiwa Arafah
Isnin  |  11 Julai 2022  |  10:00 malam
Selami penghayatan dan ilmu tentang Hari Arafah yang menggambarkan kehidupan di Padang Mahsyar kelak. Ketahui sejarah di sebalik hari istimewa ini dan ibrah yang boleh diambil daripadanya.
Munajat Arafah (Live 17 jam)
Sabtu  |  9 Julai 2022  |  Bermula 5:00 pagi
Siaran langsung selama 17 jam bersempena salah satu hari mustajab doa, iaitu Hari Arafah yang penuh dengan pengisian menarik bermula dari jam 5:00 pagi sehingga jam 10:00 malam.
Penukaran Kain Kiswah
Sabtu |  9 Julai 2022  |  5:00 pagi
Ikuti siaran langsung dari Masjidil Haram memaparkan proses penukaran kain Kiswah Kaabah bersempena ibadah haji.
Assalamualaikum Khas
Sabtu |  9 Julai 2022  |  7:00 pagi
Rancangan bual bicara pagi yang membawakan kisah-kisah menarik dan topik berkaitan Hari Arafah dan Ibadah Haji untuk penonton setia TV AlHijrah.
Musafir Agung
Sabtu |  9 Julai 2022  |  10:30 malam
Sebuah dokumentari memaparkan kisah perjalanan haji petugas TV AlHijrah daripada awal penubuhan sehingga kini. Semuanya dihimpunkan dalam Musafir Agung.


Home / Finance

Semak Baki Pinjaman Kenderaan BSN (Cara Check Balance)

Jika anda nak semak baki pinjaman kenderaan BSN. Apa kata kalau anda gunakan cara yang kami senaraikan di dalam artikel ini. Manalah tahu kalau ianya mungkin boleh membantu anda sedikit sebanyak.
Izinkan kami berkongsi.
Semak baki pinjaman kenderaan BSN di kaunter BSN
Kalau anda ada masa lapang dan nak tahu jumlah baki pinjaman kenderaan BSN anda secara terperinci. Anda bolehlah membuat semakan di kaunter BSN. Macam mana nak buat?
Ikuti panduan di bawah:

Lawati mana-mana cawangan BSN berdekatan anda.
Pergi ke kaunter hadapan atau kiosk di pintu masuk utama untuk mendapatkan nombor giliran.
Ambil tempat duduk anda dan tunggu sehingga nombor giliran anda dipanggil.
Apabila nombor giliran anda dipanggil, sila ke kaunter urusan BSN yang telah dinyatakan.
Kemudian, nyatakan tujuan anda adalah untuk semak baki pinjaman kenderaan anda dengan BSN.
Sila berikan segala butiran diri dan maklumat yang diperlukan oleh kakitangan di kaunter urusan tersebut (jika diminta).
Seterusnya, tunggu seketika sehingga permintaan anda diproses.
Jika tiada sebarang masalah, baki pinjaman kenderaan anda akan diberitahu serta-merta.
Sila catat atau rekod untuk rujukan dan sebagai simpanan anda (jika diperlukan).
Selesai.

Apa-apa pun, sebelum anda datang ke cawangan BSN untuk sebarang urusan. Pastikan anda bawa sekali dokumen pengenalan diri dan yang berkaitan supaya urusan anda berjalan lancar. Tak adalah nak kena datang dua tiga kali untuk selesaikan nanti.

Check balance loan kenderaan BSN melalui panggilan telefon
Sekiranya anda nak cara yang lebih mudah dan cepat. Anda boleh saja buat semakan baki pinjaman kenderaan anda menggunakan panggilan telefon.
Berikut merupakan langkah-langkahnya:

Dail 1-300-88-1900 untuk bercakap dengan Pusat Hubungan Pelanggan BSN.
Tunggu seketika sehingga panggilan anda dijawab.
Apabila panggilan anda sudah dijawab, perkenalkan diri dan nyatakan tujuan anda adalah untuk semak baki pinjaman kenderaan anda dengan BSN.
Kemudian, panggilan anda akan disambungkan ke bahagian yang berkaitan.
Sila tunggu seketika sehingga panggilan anda disambung.
Apabila panggilan anda sudah disambungkan.
Perkenalkan diri dan nyatakan tujuan anda sekali lagi.
Seterusnya, sila berikan segala butiran diri atau maklumat yang diperlukan oleh pihak BSN (jika diminta).
Tunggu seketika untuk permintaan anda diproses.
Jika tiada sebarang masalah, baki pinjaman kenderaan BSN anda akan dimaklumkan serta-merta.
Anda dinasihatkan untuk mencatat atau merekod maklumat baki pinjaman anda sebagai rujukan (jika diperlukan).
Selesai.

Untuk makluman, talian di atas adalah tidak tertakluk untuk menyemak baki pinjaman kenderaan BSN anda saja. Anda juga boleh menghubungi talian di atas untuk pertanyaan lain yang berkaitan BSN.
Di samping itu, kalau dah call Pusat Hubungan Pelanggan BSN nanti. Jangan lupa untuk check full settlement kereta anda. Manalah tahu boleh bayar habis loan kereta itu. Jadi, ringanlah sikit komitmen bulanan anda kan?

Akhir kata
Kesimpulannya, hanya 2 kaedah di atas saja yang dapat kami berikan untuk membantu anda membuat semakan baki pinjaman kenderaan BSN anda pada ketika ini.

Andai kata anda tahu cara lain yang boleh digunakan untuk check balance kenderaan BSN anda ini. Jangan lupa untuk dikongsikan dengan kami.
Selain itu, katakanlah yang anda bukannya nak semak baki pinjaman kenderaan anda tapi nak semak baki akaun BSN. Anda boleh saja semak secara online. Tak perlu lagi nak ke ATM atau ke kaunter BSN semata-mata nak tahu baki akaun anda.
Zaman sekarang semuanya di hujung jari. Tahu atau tak saja.
Diharapkan penulisan ini dapat mempermudahkan urusan anda yang memerlukannya.

Semoga bermanfaat.


Home / Finance

Check No EPF Dan SOCSO (Semak Guna IC & Slip Gaji)

Ada tak cara untuk check no EPF dan SOCSO dengan mudah tanpa perlu hadir ke cawangan KWSP serta PERKESO? Jawapannya mestilah ada. Zaman sekarang kan dah serba canggih. Jadi semua benda dah berada di hujung jari anda.
Cuma tahu atau tak tahu je sekarang ini.
Oleh itu, untuk bantu anda dapatkan no EPF dan SOCSO anda. Mari guna cara yang kami cadangkan di dalam artikel ini.
Sebelum itu, untuk lebih jelas. No EPF adalah no Kumpulan Wang Simpanan Pekerja (KWSP) yang diperlukan untuk membuat caruman pendapatan anda.
Manakala, no SOCSO adalah nombor yang diperlukan pihak PERKESO untuk membuat caruman supaya dapat memberikan perlindungan keselamatan sosial (kemalangan di tempat kerja atau jatuh sakit) kepada pekerja dan ahli tanggungan mereka (melalui pencen sekiranya berlaku kematian).
Izinkan kami berkongsi.
Check no EPF dan SOCSO guna IC
Anda tahu tak, untuk check no EPF dan SOCSO anda boleh dapatkan melalui penggunaan IC. Macam mana caranya? ikuti penjelasan di bawah.
a) Check no EPF guna IC melalui Pusat Pengurusan Pelanggan KWSP

Berikut merupakan cara untuk semak no KWSP guna IC:

Hubungi Pusat Pengurusan Pelanggan KWSP di talian 03-8922 6000.
Sila tunggu seketika sehingga panggilan anda dijawab.
Kemudian, nyatakan tujuan anda iaitu untuk check no EPF anda.
Biasanya pihak pengurusan pelanggan akan minta no IC  dan nama penuh anda untuk pengesahan.
Berikan segala butiran diri anda yang diminta oleh pihak mereka.
Seterusnya, sila tunggu untuk permintaan anda diproses.
Sekiranya tiada sebarang masalah, mereka akan memberitahu no EPF anda.
Sila catat no EPF anda untuk rujukan jika perlu.
Selesai.

b) Semak no EPF guna IC di mesin kiosk KWSP
Anda boleh dapatkan no EPF anda melalui penyata yang dicetak dari mesin kiosk KWSP yang ada di mana-mana cawangan KWSP berdekatan anda.

Cara guna mesin kiosk adalah seperti di bawah:

Sentuh skrin dan pilih bahasa.
Kemudian, sistem akan meminta anda untuk meletakkan IC di tempat yang disediakan pada bahagian sebelah kiri.
Sila letakkan ibu jari kanan anda pada ruangan yang disediakan.
Anda diberikan pilihan untuk memilih perkhidmatan sama ada mahu mengaktifkan i-Akaun KWSP atau mencetak penyata KWSP.
Sila pilih untuk ‘Cetak Penyata’.
Mesin kiosk akan mencetak penyata anda.
Sila semak no EPF anda pada penyata yang telah siap dicetak.
Selesai.

c) Check no EPF di kaunter KWSP
Kalau nak lagi mudah, anda boleh terus saja ke kaunter KWSP berhampiran anda untuk dapatkan no EPF. Tapi jangan lupa ya untuk bawa sekali IC anda.

d) Semak no SOCSO guna kad pengenalan
Untuk pengetahuan anda, no SOCSO telah ditukar kepada no IC anda. Ini bermakna no kad pengenalan yang dikeluarkan oleh Jabatan Pendaftaran Negara itu adalah no SOCSO anda.
Tambahan lagi, anda boleh pastikan apa yang kami nyatakan di atas adalah sahih melalui soalan lazim PERKESO pada pautan ini www.perkeso.gov.my/soalan-lazim.

Check no EPF dan SOCSO pada slip gaji
Selalunya no EPF dan SOCSO ini boleh didapati daripada slip gaji anda sendiri. So lepas ini rajin-rajinlah kaji slip gaji itu dan tengok betul-betul. Jangan asyik nak check amaun gaji saja. Tengok sekali bahagian yang kecil-kecil yang ada dekat slip gaji itu sebab kadang-kadang no EPF dan SOCSO ini kita tak perasan.
Walau bagaimanapun, cara ini hanya valid untuk mereka yang sudah lama bekerja atau memang dah pekerja tetap. Andai kata anda ini pekerja part time ke atau baru start bekerja ke, itu kenalah rujuk dengan bahagian berkaitan seperti HR.

Ada cara lagi tak cara lain untuk semak no EPF dan SOCSO?
Sejujurnya, untuk check no EPF dan SOCSO ini caranya lebih kurang saja dengan maklumat-maklumat lain yang anda perlukan. Kalau nak diikutkan, kami dah bagitahu cara yang memang lazim untuk dilakukan kalau nak dapatkan no EPF dan SOCSO.
Namun, jika anda inginkan lebih lagi mengenai cara nak check no EPF dan SOCSO. Anda boleh baca lebih lanjut tentang cara check KWSP dan cara semak nombor SOCSO dalam perkongsian kami sebelum ini.
Harap dapat menjawab persoalan anda.

Akhir kata
Kesimpulannya, ada pelbagai cara untuk check no EPF dan SOCSO yang boleh anda guna. Daripada secara manual mahupun online. Yang penting, silalah apply cara yang paling mudah untuk anda.
Diharapkan penulisan ini dapat membantu urusan anda dalam apa jua keadaan.
Semoga bermanfaat.


Home / Finance

Cara Transfer Duit Ke Tabung Haji (Guna Maybank)

Ramai orang mahu tahu cara transfer duit ke Tabung Haji. Sebenarnya, mudah sahaja untuk buat pindahan wang ke akaun Tabung Haji secara online melalui Maybank. Kalau belum link Tabung Haji dengan Maybank pun boleh.
Izinkan kami berkongsi.
Cara transfer duit ke Tabung Haji melalui Maybank
Berikut merupakan cara transfer duit dari Maybank ke Tabung Haji menggunakan laman web maybank2u.com.my:

Sila layari laman web maybank2u di sini: https://www.maybank2u.com.my.
Pada laman Login, masukkan My Username.
Tekan LOGIN.
Sila pastikan Imej dan Kata Laluan Sekuriti anda.
Tekan Yes jika betul.
Masukkan My Password.
Tekan LOGIN.
Laman MY ACCOUNTS akan terpapar.
Sila pilih bahagian PAY & TRANSFER.
Pada bahagian PAY/TRANSFER/RELOAD/TABUNG HAJI, sila klik TABUNG HAJI.
Dalam laman TABUNG HAJI, lengkapkan maklumat yang diminta seperti:

Transfer From
Transfer To

Sila tick pada bulatan Tabung Haji Account yang telah didaftarkan.
Ringkasan Transfer To Tabung Haji Account akan dipamerkan.
Sila pastikan Account Number anda tepat.
Masukkan Transfer Amount.
Masukkan Reference.
Tekan butang TRANSFER.
Anda diminta untuk semak maklumat anda pada notis Please Confirm The Details.
Jika confirm, pilih SMS TAC atau method lain untuk pengesahan transfer.
Tekan REQUEST.
Masukkan TAC Number yang diterima melalui SMS.
Tekan CONFIRM.
Selesai.
Sila SAVE RECEIPT untuk rujukan anda di masa hadapan.

PERHATIAN

Sebelum anda boleh transfer Maybank ke Tabung Haji, pastikan anda mendaftar akaun Tabung Haji di akaun Maybank anda terlebih dahulu.
Anda akan dikenakan caj RM1.00 bagi setiap urusan transfer anda.
Sila buat semakan baki Tabung Haji selepas transfer dari Maybank

Boleh transfer duit ke Tabung Haji guna aplikasi Maybank?
Buat masa ini, masih tidak boleh guna MAE mahupun M2U untuk buat pindahan wang.
Hasil semakan kami sendiri, memang tidak ada pilihan untuk buat pindahan dari Maybank ke Tabung Haji.

Walaupun tiada fungsi untuk transfer duit ke Tabung Haji, masih ada pilihan untuk transfer Maybank ke ASB.
Kami harap agar fungsi untuk buat pindahan ke Tabung Haji akan dilaksanakan pada masa akan datang.

Cara daftar dan link akaun Tabung Haji di Maybank guna mesin ATM
Jangan risau jika anda masih lagi mendaftar untuk link akaun Maybank dengan Tabung Haji.

Cara untuk mendaftar akaun Tabung Haji di Maybank adalah sangat mudah. Anda hanya perlu menggunakan kad ATM Maybank anda.
Ikuti cara-cara mendaftar seperti di bawah:

Gunakan mesin ATM Maybank berhampiran anda.
Masukkan kad ATM Maybank.
Pada skrin Menu, pilih Tabung Haji.
Pada bahagian Tabung Haji, tekan Daftar Akaun Tabung Haji Kepada Kad ATM.
Anda akan diminta untuk memasukkan Nombor Akaun Tabung Haji.
Jika sudah pasti, tekan YA untuk ke skrin berikutnya.
Pada laman ini, sila masukkan Nombor Siri Buku Akaun Tabung Haji anda.
Tekan YA untuk confirmation.
Proses pendaftaran anda akan diproses.
Slip Pendaftaran anda akan dicetak. Sila simpan sebagai rujukan.
Pendaftaran anda telah selesai.

PERHATIAN

Pendaftaran akaun Tabung Haji di Maybank hanya perlu dilakukan sekali sahaja.

Ada masalah transfer ke Tabung Haji guna Maybank?
Sekiranya anda ada sebarang soalan lain untuk diajukan atau menghadapi sebarang kesukaran untuk transfer duit Maybank ke Tabung Haji. Anda boleh menghubungi pihak Pegawai Perkhidmatan Pelanggan Maybank di talian 1-300-88-6688.
Anda juga boleh menghantar emel kepada [email protected].
Sebagi tambahan, waktu urusan talian adalah 24 jam termasuk hari cuti.

Akhir kata
Semoga perkongsian mengenai cara transfer duit ke Tabung Haji ini dapat membantu urusan anda menjadi lebih mudah.Sekarang ini semua urusan sudah jadi lebih mudah dan cepat. Mahu atau tidak sahaja untuk menggunakannya.
Sekadar berkongsi, untuk anda yang masih belum tahu, selain dari transfer Maybank ke Tabung Haji anda juga boleh transfer BSN ke Maybank dengan cara yang mudah. Selamat mencuba.
Semoga bermanfaat.


Home / Finance

Cara Tukar Limit Maybank (Ubah Setting di Maybank2u)

Kadang-kadang, ada masanya kita nak transfer duit ke pihak ketiga tetapi tidak lepas. Percayalah, punca utamanya ialah limit yang kita set terlalu rendah. Jadi, kami akan kongsikan cara tukar limit Maybank supaya anda boleh buat pindahan wang dengan hati yang tenang.
Izinkan kami berkongsi.
Cara tukar limit Maybank melalui maybank2u.com.my
Berikut pula iala cara tukar transfer limit Maybank2u atau had transaksi di sistem Maybank yang baru.

Layari laman web https://www.maybank2u.com.my/home/m2u/common/login.do untuk ke paparan utama Maybank2U.
Kemudian, login ke akaun anda. Masukkan username anda pada ruangan My Username.
Tekan butang berlogo mangga kunci untuk login.
Pada laman seterusnya, sahkan Security Phrase dan gambar anda. Tekan butang Yes, sekiranya Security Phrase dan gambar yang tertera adalah milik akaun anda.
Kemudian, masukkan password anda pada My Password.
Tekan butang LOGIN untuk teruskan proses increase transfer limit
Pada paparan akaun Maybank2U anda, tekan link SETTINGS yang terletak di bahagian atas kiri skrin.
Kemudian, klik pada tab PAY & TRANSFER, dan tekan butang TRANSFER LIMIT.
Anda boleh melakukan penukaran had transaksi untuk tujuh jenis pindahan, iaitu:

Pindahan wang ke akaun pihak ketiga (3rd Party Transfer)
Pindahan Wang Antara Bank GIRO (Interbank GIRO Transfer)
Pindahan Wang Antara Bank Segera (Instant Interbank Transfer)
Pindahan Telegrafik Asing (Foreign Telegraphic Transfer)
Pindahan DuitNow (DuitNow Transfer)
Pindahan Wang Ke Akaun ASNB Sendiri (ASNB Own Account Transfer)
Pindahan Wang Ke Akaun ASNB Pihak Ketiga (ASNB 3rd Party Transfer)

Pilih mana-mana jenis pindahan yang anda ingin naikkan atau turunkan hadnya. Anda hanya boleh melakukan satu jenis penukaran sahaja untuk setiap proses. Jadi sekiranya anda ingin melakukan beberapa penukaran, selesaikan satu demi satu proses, kemudian ulang semula proses untuk penukaran kedua.
Misalnya, sekiranya anda ingin menukar had untuk 3rd Party Transfer, tekan logo berbentuk pensel yang tertera. Kemudian, tekan drop-down menu di sebelah jumlah had yang tertera dan pilih jumlah had yang anda inginkan.
Scroll ke bawah dan tekan SAVE CHANGES untuk simpan proses increase transfer limit
Satu menu kecil akan tertera. Tekan REQUEST untuk mendapatkan nombor TAC. Sekiranya anda tidak menerima SMS, anda perlu menunggu selama 3 minit, sebelum anda boleh membuat permintaan nombor TAC yang baru. Tekan link click here untuk membuat permohonan baru.
Apabila anda telah mendapat SMS di telefon anda yang mengandungi nombor TAC, masukkan nombor TAC tersebut di ruangan yang disediakan.
Tekan butang CONFIRM.
Penukaran had transaksi anda berjaya. Anda boleh mengulangi semula proses ini sekiranya anda ingin melakukan beberapa penukaran had transaksi.
Selesai

Boleh tukar limit guna Maybank2u Classic?
Walaupun anda digalakkan untuk gunakan sistem perbankan Maybank2u yang baru, anda masih guna sistem lama.
Berikut ialah cara mengubah had transaksi di Maybank2u yang lama, iaitu sistem klasik

Layari laman web https://www.maybank2u.com.my/home/m2u/common/login.do untuk ke paparan utama Maybank2U.
Kemudian, klik butang Back to the classic Maybank2U yang mempunyai anak panah.
Pada laman seterusnya, login ke akaun anda. Masukkan username anda pada Username.
Tekan butang Next.
Sahkan gambar dan Security Phrase Tekan butang Yes.
Masukkan password anda pada Password. Tekan butang Login.
Pada paparan akaun Maybank2U anda, tekan tab Accounts & Banking di atas.
Kemudian, pada bahagian kiri skrin, tekan link Transfers.
Pada laman seterusnya, scroll ke bawah dan tekan link Transaction limit maintenance.
Pada seksyen ini, iaitu Transaction Limit Maintenance, anda boleh melakukan penukaran had transaksi untuk lima jenis pindahan, iaitu:

Pindahan wang ke akaun pihak ketiga (3rd Party Transfer)
Pindahan Wang Antara Bank GIRO (Interbank GIRO Transfer)
Pindahan Wang Antara Bank Segera (Instant Interbank Transfer)
Pindahan Telegrafik Asing (Foreign Telegraphic Transfer)
Pindahan DuitNow (DuitNow Transfer)

Pilih mana-mana jenis pindahan yang anda ingin naikkan atau turunkan hadnya. Anda hanya boleh melakukan satu jenis penukaran sahaja untuk setiap proses. Jadi sekiranya anda ingin melakukan beberapa penukaran, selesaikan satu demi satu proses, kemudian ulang semula proses untuk penukaran kedua.
Misalnya, sekiranya anda ingin menukar had untuk 3rd Party Transfer, tick pada servis ini. Kemudian, tekan drop-down menu di sebelah dan pilih jumlah had yang anda inginkan.
Kemudian, tekan butang Continue.
Pada laman seterusnya, anda perlu mendapatkan nombor TAC untuk mengesahkan penukaran ini.
Tekan Request for TAC.
Anda akan menerima SMS di telefon anda daripada Maybank, yang mengandungi nombor TAC berkenaan.
Masukkan nombor TAC ini di ruang yang disediakan. Tekan butang Confirm.
Penukaran had transaksi anda berjaya.
Selesai

Berapa limit untuk transfer duit melalui Maybank2u?
Bagi pengguna Maybank2u, anda perlu mengetahui had yang telah ditetapkan untuk setiap transaksi yang ingin dilakukan.

Berikut ialah had transaksi Maybank2u.

Jenis Servis

Had Transaksi Semasa

Pindahan wang ke akaun pihak ketiga

(3rd Party Transfer)
RM3,000.00

Pindahan Wang Antara Bank GIRO
(Interbank GIRO Transfer)
RM3,000.00

Pindahan Wang Antara Bank Segera
(Instant Interbank Transfer)
RM3,000.00

Pindahan Telegrafik Asing
(Foreign Telegraphic Transfer)
RM10,000.00

Pindahan DuitNow

(DuitNow Transfer)
RM3,000.00

Ada masalah untuk tukar limit Maybank?
Jika anda mempunyai apa-apa pertanyaan tentang penukaran had, sila hubungi Maybank customer service di talian 1300-88-6688.

Akhir kata
Soalan-soalan biasa seperti “how to increase transfer limit Maybank2u”  dan “how to change transfer limit Maybank2u” kini sudah terjawab.

Diharapkan agar perkongsian cara tukar limit Maybank ini dapat memudahkan lagi urusan perbankan anda.
Sekadar mengingatkan, jika kad debit anda hampir tamat tempoh, jangan lupa tukar kad Maybank anda juga untuk memudahkan proses pengeluaran.
Semoga bermanfaat.


Home / Banking

Syarat Buka Akaun Maybank

Artikel ini ada menyediakan beberapa info dan syarat buka akaun Maybank yang perlu anda tahu sebelum melakukannya. Nak tahu apa dia?
Isi KandunganApa syarat buka akaun Maybank?Dokumen diperlukan:Kelayakan:Kalau tak cukup syarat, boleh ke buka juga?Cara buka akaun Maybank di cawanganBoleh daftar akaun Maybank secara online?Ada pertanyaan lain tentang syarat buka akaun Maybank?
Apa syarat buka akaun Maybank?
Jika anda ingin membuka akaun Maybank. Pastikan anda mengikuti syarat dan kelayakan yang telah ditetapkan oleh pihak Maybank seperti di bawah.
Dokumen diperlukan:

Kad pengenalan diri / Kad ID Polis atau Tentera.
Sijil kelahiran (untuk akaun kanak-kanak).
Pasport (untuk bukan warganegara).
Dokumen sokongan sebagai rujukan seperti lesen memandu, kredit kad, bil utiliti atas nama pemohon atau surat pengesahan majikan atau institusi pengajian (jika diperlukan).

Kelayakan:

Minimum berumur 18 tahun dan ke atas dan untuk individu berumur 18 tahun ke bawah perlulah membawa penjaga bersama.
Duit sebanyak RM20 hingga RM50 sebagai deposit pembukaan akaun (bergantung kepada jenis akaun).

Kalau tak cukup syarat, boleh ke buka juga?
Jawapannya boleh. Namun pastikan anda membawa sebarang dokumen sokongan lain bagi membolehkan pembukaan akaun anda dijalankan.
Sebagai contoh, bagi pelajar yang ingin menyambung pengajian ke peringkat universiti dan seumpamanya (tidak mempunyai pendapatan).
Anda perlulah membawa surat tawaran daripada institusi pembelajaran anda sebagai dokumen sokongan selain daripada kad pengenalan diri.
Cara buka akaun Maybank di cawangan
Berikut adalah langkah-langkah bagaimana anda perlu membuka akaun Maybank anda secara walk-in:

Bawa semua dokumen yang diperlukan.
Kunjungi mana-mana cawangan Maybank yang ada berdekatan anda.
Ambil nombor giliran berdasarkan tujuan anda.
Tunggu seketika sehingga nombor anda dipanggil.
Pergi ke kaunter urusan yang telah dimaklumkan.
Beritahu kepada kakitangan bertugas yang anda nak buka akaun Maybank.
Sila ikuti arahan seterusnya daripada kakitangan bertugas untuk melengkapkan proses pembukaan akaun Maybank anda sehingga selesai.
Jika tiada apa-apa masalah, akaun Maybank anda akan berjaya didaftarkan pada waktu yang sama.
Selesai.

Boleh daftar akaun Maybank secara online?
Ya, boleh. Anda boleh membuka akaun Maybank secara online melalui halaman di sini www.maybank2u.com.my atau maybank2u.com.my ini.
Ada pertanyaan lain tentang syarat buka akaun Maybank?
Sekiranya anda perlukan maklumat lebih lanjut mengenai pembukaan akaun Maybank dan hal-hal lain yang berkaitan.

Sila hubungi talian 1-300-88-6688 bagi mendapatkan sebarang bantuan, tindakan lanjut atau maklum balas daripada Bahagian Khidmat Pelanggan Maybank.
Akhir kata
Sekian saja perkongsian kami kali ini. Diharapkan ianya dapat membantu anda yang nak buka akaun Maybank.
Akhir sekali, untuk anda yang menghadapi masalah kenapa Maybank2u tak boleh login, Maybank reject code 0089 dan sebagainya. Bolehlah menghubungi talian bantuan seperti yang kami sertakan di atas jika masalah anda itu masih tak dapat diselesaikan.
Semoga bermanfaat.


Home / Finance

Black Card Malaysia (6 Kad Kredit Premium & Eksklusif)

Kalau anda guna kad kredit Gold atau Platinum, itu biasa. Tak ada apa yang pelik. Memang biasa-biasa sahaja. Tapi kalau anda ada satu kad kredit yang berwarna hitam, iaitu dipanggil black card Malaysia, anda memang rare. Tak semua orang mampu memiliki kad kredit ini.
Sekiranya anda memang sudah ada black card, maklumat ini adalah sekadar tambahan untuk anda. Namun, bagi anda yang mencari-cari black card Malaysia pertama atau sekadar mahu tahu apa keistimewaannya, jemput baca artikel ini. Tak banyak orang tulis berkenaan benda-benda premium seperti ini dalam Bahasa Melayu.
Tak perlu jadi kaya untuk dapatkan maklumat premium seperti ini. Manalah tahu, satu hari nanti jadi kaya, bolehkan dapatkan satu black card untuk kegunaan sendiri.
Izinkan kami berkongsi.
Senarai kad kredit black card Malaysia
Tahukah anda bahawa kad kredit hitam ini serta-merta dapat menaikkan lagi makam anda daripada orang sekeliling anda pada bila-bila masa anda membayar di kaunter kedai. Kenapa? Ini adalah kerana ia adalah kad kredit premium. Bagi yang tahu kehebatan kad ini, dia pasti akan menjeling anda sambil berteriak dalam hati “Hebat gila orang ni weiiiii”
Nak tahu apakah senarai kad kredit yang hebat ini?
1. OCBC World MasterCard Malaysia

Had Umur Minimum
Pemegang Kad Utama: 21 tahun
Pemegang Kad Tambahan: 18 tahun

Kewarganegaraan
Mana-mana

Jumlah Pendapatan Tahunan
RM100,000

Caj Tahunan
Percuma untuk 3 tahun pertama

Pulangan Tunai
Sehingga 1.2%

Kadar Faedah
15% setahun

Pelan Bayaran Mudah
Dari 0% setahun

Tanpa Faedah
20 hari

Pautan
ocbc.com.my

OCBC Bank memasarkan OCBC World MasterCard mereka sebagai kad untuk penggiat perniagaan. Kalau anda seorang peniaga, tak kiralah perniaga online atau offline, anda mesti cuba dapatkan kad ini.
Hanya terdapat dua syarat asas untuk melayakkan anda menggunakan kad berprestij ini dimana anda perlulah berumur 21 tahun keatas serta mempunyai jumlah pendapatan minimum RM100,000 setahun.

Dengan membeli tiket penerbangan penuh anda dengan OCBC World MasterCard, mereka akan memberikan anda akses kepada insurans melancong percuma sebanyak RM2 juta.
Selain itu, dengan memiliki kad ini anda akan mendapat akses percuma 2x setahun ke ruang rehat premium di Lapangan Terbang Antarabangsa Kuala Lumpur agar anda boleh berehat dan bersantai dengan penuh kemewahan sebelum penerbangan anda.
Untuk RM1,000 pertama yang anda gunakan pada kad ini, anda akan mendapat pulangan tunai sebanyak 1.2% dan selebihnya selepas itu anda akan mendapat pulangan tunai sebanyak 0.6% tanpa had. Nampaknya, ia kelihatan seperti tawaran yang cukup bagus untuk kita, terutamanya bila ianya akan diperbaharui setiap bulan.
Akhir sekali, pihak OCBC tidak mengenakan apa-apa yuran tahunan bagi 3 tahun pertama anda memiliki kad ini selagi anda merupakan pelanggan pertama kali dengan bank OCBC.

Selepas tempoh ini, kad utama akan dikenakan caj RM388 setahun manakala kad tambahan akan dikenakan caj RM188 setahun.

Kelebihan

 2x akses tahun percuma ke ruang rehat premium KLIA
 Kadar pulangan tunai yang tinggi
 Tiada yuran pengendalian pendahuluan
 Tiada yuran tahunan untuk 3 tahun pertama

Kekurangan

 Tiada manfaat bagi ruang rehat lapangan terbang luar negara
 Tiada manfaat untuk tetamu semasa perjalanan ke luar negara

2. UOB Visa Infinite

Had Umur Minimum
Pemegang Kad Utama: 21 tahun
Pemegang Kad Tambahan: 18 tahun

Kewarganegaraan
Mana-mana

Jumlah Pendapatan Tahunan
RM120,000

Caj Tahunan
Percuma*

Pulangan Tunai
Tiada

Kadar Faedah
15% setahun

Pelan Bayaran Mudah
Dari 0% setahun

Tanpa Faedah
20 hari

Pautan
uob.com.my

Kad UOB Visa Infinite penuh dengan ganjaran dan rebat daripada UniRinggit terutamanya apabila dibelanjakan di luar negara.
Kalau anda jenis yang suka jalan-jalan, kad berprestij ini sangat sesuai untuk sesiapa sahaja yang gemar melancong, membeli-belah dan menjamu selera di luar negara.

Kad kredit premium ini membantu anda memperoleh 8x UNIRinggit sekiranya dibelanjakan di luar negara dan 5X apabila menjamu selera di luar.
Sekiranya pengguna memenuhi had pembelian minima pada setiap suku tahun menggunakan Kad UOB Visa Infinite, mereka berpeluang untuk menggandakan mata UNIPoint mereka.
Seperti yang dinyatakan diatas, ianya sesuai untuk mereka yang gemar melancong kerana mata yang diperoleh boleh ditukar menjadi mata ganjaran Air Miles melalui Mata AirAsia Big, KrisFlyer Miles, dan Asia Miles-semuanya ekslusif untuk Ahli Kad Visa Infinite sahaja.
Bukan itu sahaja, anda juga boleh menikmati perkhidmatan limosin percuma, menggandakan penebusan mata ganjaran Air Miles pada bulan hari lahir anda dan memperoleh 5 UNIRinggit bagi setiap RM1 yang dibelanjakan di luar negara! Yang paling kami sukai adalah Mata

Ganjaran UNIRinggit sah sehingga 3 tahun yang dapat membuatkan anda menikmati faedahnya dengan lebih lagi.
Kad ini hanya boleh diperolehi melalui pengenalan dari mereka yang berumur 21 tahun keatas dan asalkan pendapatan tahunan minima mereka RM120,000 setahun.

Kelebihan

 Kadar penebusan mileage yang tinggi dan eksklusif
 Pengecualian yuran tahunan untuk kad utama dan kad tambahan
 Akses percuma kepada pelbagai Priority Pass™

Kekurangan

 Perlu ada introducer untuk memiliki kad kredit ini
 Keahlian eksklusif , selain tidak boleh dipohon, hanya boleh didapati melalui jemputan bank sahaja
 Yuran pengendalian pendahuluan yang tinggi

3. AmBank Visa Signature

Had Umur Minimum
Pemegang Kad Utama: 21 tahun
Pemegang Kad Tambahan: 18 tahun

Kewarganegaraan
Mana-mana

Jumlah Pendapatan Tahunan
RM80,000

Caj Tahunan
Percuma*

Pulangan Tunai
Tiada

Kadar Faedah
15% setahun

Pelan Bayaran Mudah
Dari 0% setahun

Tanpa Faedah
20 hari

Pautan
ambank.com.my

AmBank Visa Signature Kad merupakan salah satu cadangan utama kami sekiranya anda merupakan seorang yang kerap melancong.

Kekal dengan kad kredit ini akan lindungi anda da keluarga anda dengan perlindungan insurans perjalanan sehingga RM1 juta selagi mana semua tiket dicaj pada kad ini khususnya.
Selepas menempah penerbangan anda, anda boleh berehat dengan tenang kerana anda mempunyai 5x akses percuma di ruang rehat lapangan terbang.
Selepas 5 kali yang pertama anda dan tetamu anda boleh mendapatkan diskaun sebanyak 25% di semua ruang rehat di Malaysia dan diskaun sebanyak 20% untuk sehingga 50 ruang rehat di luar negara.
Untuk semua transaksi luar negara, anda akan memperoleh 3X Mata AmBonus bagi setiap ringgit yang dibelanjakan. Walau bagaimanapun, sila ambil perhatian bahawa pembelian secara dalam talian tidak diambil kira walau dimana negara anda membelinya sekalipun.
Anda juga boleh menukar Mata AmBonus anda kepada Air Miles untuk penerbangan percuma dengan lebih 50 syarikat penerbangan termasuk Asia Miles, AirAsia BIG, Singapore Aielines dan Enrich.
Sekiranya anda merupakan seorang yang sering mengunjungi hotel Hilton, ini merupakan kabar gembira buat anda dimana anda boleh mendapatkan sehingga 50% diskaun untuk bufet dan menjamu selera di hotel-hotel ini.
Sekiranya ianya untuk sambutan hari lahir, anda juga akan dihadiahkan kek hari jadi percuma.

Kelebihan

 Had pendapatan tahunan yang rendah berbanding yang lain
 Tiada caj tahunan
 Mata AmBonus untuk pembelian luar negara
 Manfaat di rangkaian hotel Hilton

Kekurangan

 Hanya 1X Mata AmBonus untuk setiap RM1 yang dibelanjakan untuk pembelian runcit
 Semua pembelian dalam talian hanya akan memperolehi 1X Mata AmBonus bagi setiap RM yang dibelanjakan tanpa mengambil kira lokasi

4. Citi Prestige MasterCard

Had Umur Minimum
Pemegang Kad Utama: 21 tahun
Pemegang Kad Tambahan: 18 tahun

Kewarganegaraan
Mana-mana

Jumlah Pendapatan Tahunan
RM192,000

Caj Tahunan
RM1,000

Pulangan Tunai
Tiada

Kadar Faedah
15% setahun

Pelan Bayaran Mudah
Dari 0% setahun

Tanpa Faedah
–

Pautan
citibank.com.my

Daripada semua kad dalam senarai ini, ini merupakan yang paling mahal tetapi faedah yang diberikan oleh Citi Prestige MasterCard kepada penggunanya adalah sangat berbaloi.
Kad ini memberikan anda sehingga 12x akses percuma ke ruang rehat lapangan terbang serta penghantaran pulang dari lapangan terbang dengan menaiki limo secara percuma.
Manakala, insurans perjalanan mereka memberikan anda perlindungan sehingga RM2 juta.
Sekiranya anda memilih untuk menginap di mana-mana hotel atau tempat peranginan antarabangsa, anda akan mendapat penginapan percuma untuk satu malam. Anda juga akan mendapat banyak faedah lain seperti akses kepada Talian Keutamaan Citi Prestige, Penyambut tetamu Citi Prestige, dan akses ke acara ekslusif melalui jemputan.
Salah satu perkara terbaik mengenai kad ini adalah anda boleh memohon kad ini secara dalam talian dan kad ini boleh diaktifkan menggunakan nilai pengesahan kad (CV) sementara selepas yang mereka hantar kepada anda sebaik sahaja diluluskan. Ini bermaksud anda tidak perlu menunggu sehingga anda mendapat kad fizikal sebelum anda boleh mula menggunakannya.
Bagi setiap RM yang anda belanjakan di dalam negara, anda akan memperoleh 1 mata ganjaran City manakala, bagi perbelanjaan luar negara, anda akan memperoleh 2 mata ganjaran City bagi setiap RM.
Kelebihan yang begitu lumayan pada kad ini pula adalah sekiranya anda membelanjakan RM240,000 dan ke atas, anda akan mendapat mata bonus sebanyak RM250,000.

Kelebihan

 Akses kepada faedah eksklusif Citi Prestige
 Kad maya boleh digunakan sekiranya belum menerima kad fizikal lagi
 Mata bonus bagi penggunaan berterusan
 Sehingga 12x akses percuma ke ruang rehat lapangan terbang
 Manfaat di rangkaian hotel Hilton

Kekurangan

 Yuran tahunan yang tinggi
 Langsung tiada pulangan tunai
 Jumlah pendapatan tahunan yang tertinggi berbanding bank-bank lain

5. Affinbank World MasterCard

Had Umur Minimum
Pemegang Kad Utama: 21 tahun
Pemegang Kad Tambahan: 18 tahun

Kewarganegaraan
Mana-mana

Jumlah Pendapatan Tahunan
RM120,000

Caj Tahunan
Percuma

Pulangan Tunai
Tiada

Kadar Faedah
15% setahun

Pelan Bayaran Mudah
Dari 0% setahun

Tanpa Faedah
20 hari

Pautan
affinalways.com

Anda gemar menikmati perkara yang menarik seperti bermain golf, membeli-belah, dan menjamu selera di luar? Mari lihat dengan teliti Affinbank World MasterCard.
Bagi mereka yang gemar membeli-belah, anda pasti akan gembira mendengarkan ini dimana setiap pembelian yang dibuat dengan kad kredit ini, anda akan menerima pulangan tunai sebanyak 0.8%.
Anda juga akan memperoleh 1x mata ganjaran AFFIN untuk setiap Ringgit yang anda belanjakan untuk pembelian tempatan tetapi jika di luar negara, maka mata ganjaran AFFIN akan menjadi 3X.
Anda boleh menikmati manfaat akses percuma 6x ke Plaza Premium Lounge Malaysia asalkan anda belanjakan sebanyak RM2,000 pada bulan terkini dan RM24,000 setiap tahun menggunakan kad kredit ini.
Sekiranya anda belum berbelanja sebanyak itu, anda boleh terus menikmati 25% diskaun di cawangan Malaysia Lounge ini dan 20% diskaun bagi cawangan luar negara.
Anda juga boleh dilindungi oleh insurans bernilai RM1 juta jika anda menggunakan kad AffinBank World Kad bagi mengecaj tiket perjalanan anda sepenuhnya.
Mereka juga menawarkan insurans kemalangan diri sehingga RM100,000 bagi melindungi anda sekiranya berlaku sebarang kejadian yang tidak diduga seperti hilang keupayaan, kecederaan ataupun kematian mengejut.
Yuran tahunan untuk kedua-dua kad utama dan tambahan dikecualikan bagi tahun pertama. Untuk tahun kedua dan seterusnya, kad utama akan dikenakan caj sebanyak RM530 setahun manakala kad tambahan akan dikenakan caj sebanyak RM424 setahun.

Kelebihan

 Pulangan tunai sebanyak 0.8% untuk pembelian runcit
 6x akses percuma ke Plaza Premium Lounge Malaysia
 Mata ganjaran untuk setiap pembelian runcit
 Insurans kemalangan diri sehingga RM100,000
 Insurans perjalanan sehingga RM 1 juta

Kekurangan

 Memerlukan RM2,000 untuk menikmati akses percuma ke Plaza Premium Lounge
 Tiada manfaat untuk tetamu semasa perjalanan ke luar negara

6. Standard Chartered MasterCard WorldMiles

Had Umur Minimum
Pemegang Kad Utama: 21-65 tahun
Pemegang Kad Tambahan: 18-65 tahun

Kewarganegaraan
Mana-mana

Jumlah Pendapatan Tahunan
RM90,000

Caj Tahunan
RM600 (Percuma bagi tahun pertama)

Pulangan Tunai
RM80 cashback bagi Airport Transfer

Kadar Faedah
15%-18% setahun

Pelan Bayaran Mudah
Dari 0% setahun

Tanpa Faedah
20 hari

Pautan
sc.com/my/

Black card di Malaysia memang menjadi idaman ramai orang, terutama golongan pertengahan M40 dan T20 yang suka dan selalu sangat melancong ke luar negara atas kapasiti perniagaan atau peribadi.
Kad Standard Chartered MasterCard WorldMiles ini memerlukan kelayakan dengan gaji bulanan sebanyak RM7,500.
Sebagai pemegang kad kredit Standard Chartered ini juga, anda bakal menikmati kelebihan dan diskaun di lebih 200 restoran dan kafe di seluruh Malasia melalui aplikasi The Entertainer (MY) App.
Tidak dilupakan, dapatkan cashback rewards, duit tunai mahupun tebus hadiah menggunakan mata yang dikumpulkan melalui 360 Rewards.
Kalau anda suka berbelanja pada hari bekerja dan bukan hujung minggu, anda juga boleh dapatkan 15% cashback di supermarket terpilih jika membayar menggunakan Standard Chartered WorldMiles World MasterCard.

Kelebihan

 4.5x WorldMiles jika berbelanja di luar negara
 Akses tanpa had secara percuma di Plaza Premium Lounge Malaysia
 RM80 cashback bagi Airport Transfer

Kekurangan

 Annual fee yang tinggi sebanyak RM600
 Kadar faedah agak tinggi iaitu 15%-18%

Soalan lazim tentang black card Malaysia
Boleh naikkan credit score atau tidak?
Sekiranya anda mohon kad kredit black card dengan tujuan untuk menambah baik dan membina skor kredit anda, maknanya anda mempunyai tujuan yang betul.
Ramai orang berpendapat bahawa mendapatkan kad kredit adalah idea yang tidak baik. Tetapi sekiranya digunakan untuk tujuan yang betul, ia sebenarnya boleh membina status kewangan anda untuk rancangan masa depan anda.
Perlu diingatkan bahawa ianya masih wang yang dipinjam dan hanya perlu dibelanjakan dengan bijak dengan mengambil kira kemampuan dan kebolehan bayaran balik tepat pada masanya.

Boleh dapat reward dan cashback tak?
Mestilah boleh!
Secara ringkasnya, kad kredit berprestij membolehkan anda menikmati ganjaran premium melalui mata ganjaran pada setiap pembelian. Beberapa faedah ini termasuk penginapan hotel, air miles dan juga pembelian barangan keperluan.
Dalam kebanyakan senario, anda boleh memilih antara ganjaran atau pulangan tunai yang mana setiap satu berfungsi dengan baik dalam keadaan yang berbeza.
Anda juga layak mendapat disksun dan pulangan tunai-bergantung dengan jenis kad yang digunakan.

Macam mana nak tahu layak dapat black card Malaysia atau tidak?
Bank anda perlu menyemak kelayakan anda sebelum memberikan anda kad kredit berprestij. Ini adalah kerana, mereka perlu menilai keupayaan kewangan dan kelayakan anda.
Terdapat beberapa jenis kad yang hanya akan dikeluarkan kepada pemegang kad sedia ada, yang mana bisanya mempunyai kad kredit yang lebih tinggi.
Walau bagaimanapun, jika anda ingin mendapatkan kad pertama anda, anda boleh meminta bank untuk mengesyorkan kad yang paling sesuai untuk anda.

Berbaloi tak bayar caj & yuran tahunan yang tinggi?
Mendapatkan kad kredit berprestij mungkin kedengaran menarik dek kerana faedah dan ganjaran yang menanti.
Namun, ia adalah wang yang dipinjam. Oleh itu, haruslah periksa dengan teliti kadar raedah, caj & yuran serta caj tersembunyi lain agar anda dapat gunakan kad dan keistimewaan ini dengan bijak.
Bagi mengelak penggumpulan faedah, pakar kewangan menasihati pelanggan mereka untuk membayar sepenuhnya dan tepat pada masanya.
Apa-apa pun, dengan pelbagai kelebihan yang diberikan oleh pihak bank melalui black card, annual fee tidak menjadi masalah. Kalau memang dah kaya, annual fee tidak akan buat jatuh miskin pun.

Akhir kata
Sekarang setelah anda sudah mengetahui black card Malaysia iaitu kad kredit berprestij yang anda boleh dapatkan di Malaysia.
Kalau rasa belum cukup layak, simpanlah niat supaya dapat pegang kad ini satu hari nanti. Tak salah bermimpi.
Apa-apa pun, kami berharap artikel ini dapat membantu anda dalam memilih kad kredit premium yang sesuai untuk anda.
Semoga dipermudahkan segala urusan.


Home / Banking

Check Balance RHB Online

Nak check balance RHB online dengan mudah tanpa perlu ke cawangan RHB, ATM dan sebagainya? Apa kata anda ikuti cara-cara yang telah kami senaraikan untuk anda melalui artikel ini.
Isi KandunganCara check balance RHB online di laman webCheck balance akaun melalui aplikasiAda masalah untuk check balance akaun RHB online?
Cara check balance RHB online di laman web
Kalau anda ada internet, anda boleh saja check balance akaun RHB secara online melalui laman web RHB online banking.
Ikuti cara semakan baki seperti di bawah:

Layari laman web logon.rhb.com.my.
Halaman utama web RHB online banking akan dipaparkan.
Seterusnya, sila lihat pada bahagian Login yang berada pada sebelah kanan skrin.
Masukkan Username anda dan klik pada NEXT, GET SECRET WORD.
Selepas itu, sahkan Secret Word anda.
Jika tiada sebarang masalah, masukkan Password anda.
Klik pada butang Login.
Anda akan dibawa ke profil atau akaun online banking RHB anda.
Seterusnya, sila lihat pada menu kecil yang dipaparkan pada skrin.
Cari bahagian My Accounts.
Kemudian, klik pada ikon arrow iaitu anak panah yang menghala ke bawah bersebelahan My Accounts.
Klik pada Account Balance.
Baki akaun RHB anda akan terpapar dengan lengkap.
Selesai.

Check balance akaun melalui aplikasi
Selain daripada laman web, anda juga boleh check balance RHB online anda dengan menggunakan aplikasi RHB Bank iaitu RHB Now.
Sila ikuti panduan semakan di aplikasi RHB seperti berikut:

Buka aplikasi RHB Now pada telefon pintar anda.
Anda akan terus dipaparkan pada bahagian Login aplikasi RHB Now.
Sila masukkan Username anda dan tekan butang Next.
Kemudian, sahkan Security Image milik anda.
Seterusnya, masukkan Password dan tekan butang Login.
Selepas itu, tekan pada bahagian menu kecil yang tertera di skrin dan tekan My Account.
Kemudian, tekan pada Account Balance.
Akhir sekali, baki akaun RHB anda akan terpapar.
Selesai.

Ada masalah untuk check balance akaun RHB online?
Sekiranya anda menghadapi sebarang masalah atau kesulitan berkenaan check balance RHB online atau hal-hal lain yang berkaitan RHB.
Anda boleh mengajukan pertanyaan, maklum balas atau aduan kepada pihak RHB dengan menghubungi pusat khidmat pelanggan mereka di talian 03-9206-8118.
Di samping itu, anda juga boleh menghantar emel ke [email protected].

Akhir kata
Diharapkan perkongsian kami ini dapat membuat semua urusan perbankan anda berjalan lancar.
Terakhir sekali, buat anda yang mungkin ada buat loan dengan RHB. Jangan lupa semak baki pinjaman RHB Bank anda sekali-sekala. Manalah tahu kalau-kalau anda boleh selesaikan jumlah baki yang tinggal tak lama lagi. Kuranglah sikit komitmen bulanan anda nanti.
Semoga bermanfaat.


Home / Hebahan

Majlis Tilawah Dan Hafazan Al-Quran Peringkat Kebangsaan 2022

TV AlHijrah sekali lagi diberi kepercayaan menjadi penyiar utama bagi siaran langsung Majlis Hafazan al-Quran Peringkat Kebangsaan yang akan berlangsung di Majlis Tilawah dan Hafazan al-Quran Peringkat Kebangsaan (MTHQK) Tahun 1443H/2022M.
Majlis Tilawah dan Hafazan al-Quran Peringkat Kebangsaan 1443H/2022M ini merupakan program tahunan hasil kerjasama anjuran bersama Jabatan Kemajuan Islam Malaysia (JAKIM), Kerajaan Negeri Johor dan beberapa jabatan dan agensi Kerajaan di peringkat Persekutuan dan Negeri. Pada tahun ini, satu tema yang cukup signifikan diangkat bertepatan dengan situasi semasa iaitu “Manhaj Rabbani Ummah Berkualiti”.
Majlis ini dijadualkan berlangsung selama 6 hari bermula 12 hingga 17 Zulkaedah 1443H bersamaan 12 hingga 17 Jun 2022 bertempat di Pusat Islam Iskandar Johor, Johor Bahru.
Siaran Langsung Majlis Tilawah al-Quran Peringkat Kebangsaan pula boleh diikuti di TV1 selaku penyiar rasmi dan disambung siar di TV AlHijrah serta laman facebook Jabatan Kemajuan Islam Malaysia (JAKIM).
Majlis Hafazan al-Quran Peringkat Kebangsaan akan bersiaran langsung bermula jam 9.00 pagi hingga 12.00 tengah hari dan bersambung jam 2.30 petang hingga 4.30 petang. Majlis Tilawah al-Quran Peringkat Kebangsaan pula akan bermula pada jam 8.30 malam hingga 11.00 malam.
Penganjuran MTHQK pada tahun ini akan disempurnakan perasmian pembukaannya oleh Perdana Menteri, YAB Dato’ Sri Ismail Sabri pada 12 Jun 2022 (Ahad) jam 8.30 malam di Dewan Besar Pusat Islam Iskandar Johor.
Majlis Perasmian Penutupan dan Pengurniaan Hadiah pada 17 Jun 2022 (Jumaat) pula akan disempurnakan oleh Duli Yang Maha Mulia Sultan Ibrahim Ibni Almarhum Sultan Iskandar.
Sedar akan signifikan membaca al-Quran dalam kehidupan seharian, TV AlHijrah menyiarkan siaran langsung Majlis Tilawah dan Hafazan al-Quran Peringkat Kebangsaan 1443H/2022M sebagai usaha mendidik masyarakat untuk melazimkan bacaan Quran dalam kehidupan seharian masyarakat madani.

Ini menggambarkan komitmen TV AlHijrah dalam menerapkan budaya membaca al-Quran dan memahami intipatinya dikalangan masyarakat Malaysia untuk mengaplikasikan tuntutan syariat dan menjauhi larangan Yang Maha Esa dalam amalan kehidupan seharian kita.
Majlis ini melibatkan 113 orang peserta dari seluruh Malaysia dengan 29 orang peserta menyertai Majlis Tilawah al-Quran dan 84 orang di Majlis Hafazan al-Quran di mana para huffaz lelaki dan wanita akan bertanding dalam 3 kategori seperti 10 Juzuk (14 lelaki dan 14 wanita), 20 Juzuk (14 lelaki dan 14 wanita) dan 30 Juzuk (14 lelaki dan 14 wanita).
Secara asasnya, setiap negeri akan menghantar 6 orang wakil bagi semua kategori menjadikan jumlah keseluruhannya adalah seramai 84 orang peserta. Kesemua peserta berumur di antara 12 hingga 25 tahun.
Para peserta akan dinilai oleh barisan jemaah hakim seramai 12 orang bagi acara Tilawah dan 14 orang bagi acara Hafazan yang berkaliber dan berpengalaman dalam bidang masing-masing. Barisan juri akan dipengerusikan oleh Ketua Pengarah JAKIM, Datuk Hajah Hakimah Mohd Yusoff. Barisan juri akan mengambil kira aspek kelancaran (fasohah) bacaan dan hafazan masing-masing, hukum tajwid, kelunakan suara, persembahan dan tarannum para peserta.

Johan Majlis Tilawah dan Hafazan al-Quran Peringkat Kebangsaan ini pula akan mewakili Malaysia bagi menyertai Majlis Tilawah al-Quran Peringkat Antarabangsa yang dijadualkan pada 17 hingga 22 Oktober 2022 di Kuala Lumpur Convention Centre (KLCC), Kuala Lumpur.
Usaha sama ini menunjukkan TV AlHijrah amat komited dalam meletakkan asas keimanan yang kukuh serta pembangunan rohani umat Islam yang berpandukan kitab suci al-Quran bagi melahirkan generasi qurani.


Home / e-Government

Cara Semak Nama Syarikat Yang Berdaftar SSM

Mungkin ada di antara anda yang masih tidak tahu. Kini, anda boleh semak nama syarikat yang berdaftar atau tidak di dalam sistem SSM secara online. Di sini, kami akan menjelaskan kepada anda mengenai cara semak nama syarikat yang berdaftar SSM dengan mudah dan cepat.
Untuk makluman anda, pastikan anda telah mempunyai akaun atau daftar MYDATA SSM terlebih dahulu sebelum boleh menggunakan apa-apa perkhidmatan melalui sistem itu.
KandunganSenarai produk yang ditawarkan oleh MYDATA SSMCara semak nama syarikat yang berdaftar SSM di mydata-ssm.com.myMacam mana kalau tak boleh login mydata-ssm.com.my?
Senarai produk yang ditawarkan oleh MYDATA SSM
Sebelum anda pergi dengan lebih lanjut tentang semakan nama syarikat yang berdaftar SSM, mari ketahui beberapa senarai produk yang ditawarkan oleh MYDATA SSM.

Butiran Setiausaha Syarikat.
Profil Syarikat.
Sijil Pertukaran Nama Syarikat.
Butiran Pengarah/Pegawai.
Perbandingan Kewangan.
Profil Firma Audit.
Profil Perniagaan.
Sijil Pertukaran Status Syarikat.
Butiran Pemegang Saham.
Sijil Pemerbadanan Syarikat.
Dokumen Imej.
Sijil Pendaftaran Perniagaan.
Butiran Alamat Berdaftar.
Butiran Modal Saham.
Company Charges.

Cara semak nama syarikat yang berdaftar SSM di mydata-ssm.com.my
Berikut merupakan cara semak nama syarikat yang berdaftar SSM melalui MYDATA:

Layari laman web MYDATA di sini https://www.mydata-ssm.com.my.
Laman utama MYDATA SSM akan dipaparkan.
Sila pilih Bahasa untuk digunakan ketika membuat urusan di portal ini.
Tekan butang LOG MASUK.
Pada laman Masuk Akaun, sila masukkan Nama Pengguna.
Masukkan Kata Laluan.
Sila tick pada kotak I’m not a robot untuk tujuan sekuriti.
Tekan Log Masuk.
Anda akan dibawa ke halaman utama akaun anda.
Sila pilih jenis entiti pada bahagian hujung ruangan Carian Entiti.
Anda akan diberi pilihan jenis entiti untuk rujukan proses carian entiti seperti:

All Entities/Semua Entiti
Company/Syarikat
Business/Perniagaan
Audit Firm/Firma Audit

Pilih entiti Company.
Sila masukkan nama atau nombor pendaftaran syarikat yang ingin anda semak di ruangan Sila masukkan maklumat Syarikat, Perniagaan atau Firma Audit untuk membuat carian.
Sekiranya tiada apa-apa masalah, hasil carian nama syarikat yang berdaftar SSM akan terpapar secara automatik.
Jika entiti tersebut sudah ditemui, sila tekan pada bahagian nama syarikat yang berkenaan.
Maklumat syarikat tersebut akan dipaparkan.
Sila tekan bahagian PROFIL atau IMEJ DOKUMEN DAN BORANG jika ingin mengetahui maklumat lebih lanjut.
Sila tekan CARI ENTITI LAIN jika ingin semak nama syarikat lain.
Selesai.aftar

PERHATIAN

Untuk carian menggunakan nombor pendaftaran syarikat/perniagaan, sila masukkan nombor tanpa simbol (-).

Macam mana kalau tak boleh login mydata-ssm.com.my?
Jika anda mempunyai sebarang masalah login ataupun mengenai cara semak nama syarikat yang berdaftar SSM atau ada pertanyaan lain yang ingin diajukan.
Anda boleh menghubungi pihak MYDATA di talian 03-2775 9339.
Anda juga boleh menghantar emel kepada [email protected].

Akhir kata
Diharapkan perkongsian ini mampu memberikan pencerahan kepada anda yang ingin tahu cara semak nama syarikat yang berdaftar SSM. Semoga usaha ini mampu membantu mempermudahkan urusan anda.
Sebagai tambahan, kepada anda yang sudah mendaftar perniagaan anda atau seumpamanya di SSM. Anda juga boleh renew SSM online bagi memastikan pendaftaran SSM anda sentiasa up to date. Sekarang ini semuanya sudah menjadi mudah bukan?
Semoga bermanfaat.


Home / e-Government

Semakan eMAKLUM

Kepada semua individu dan pembekal yang berurusan dengan kerajaan. Anda boleh membuat semakan melalui sistem eMAKLUM untuk memastikan status invois dan bayaran kepada penerima bayaran. Dalam penulisan ini, kami akan menunjukkan tentang cara membuat semakan EMAKLUM secara online untuk anda yang memerlukannya.
KandunganApakah sistem eMAKLUM?Siapa pengguna eMAKLUM?Macam mana nak buat semakan eMAKLUM melalui emaklum.anm.gov.my?Adakah perlu untuk mendaftar dengan eMAKLUM?Kalau ada masalah tentang eMAKLUM, macam mana?
Apakah sistem eMAKLUM?
Sistem eMAKLUM adalah sistem yang menghantar notifikasi status invois dan bayaran kepada penerima bayaran iaitu kategori pembekal dan individu (termasuk penjawat awam).
Siapa pengguna eMAKLUM?
Pengguna eMAKLUM adalah semua individu dan pembekal yang berurusan dengan kerajaan yang meliputi skop BEKALAN, PERKHIDMATAN dan KERJA.
Macam mana nak buat semakan eMAKLUM melalui emaklum.anm.gov.my?
Berikut merupakan cara untuk membuat semakan eMAKLUM:

Layari laman web eMAKLUM di sini https://emaklum.anm.gov.my.
Halaman Utama eMAKLUM akan dipaparkan.
Pada bahagian Carian Dokumen Pembayaran, pilih tarikh pembayaran sebelum atau selepas.
Sila isikan maklumat yang diperlukan pada ruangan yang disediakan seperti:

No.Kad Pengenalan/No.Daftar Syarikat/Organisasi
No.Akaun Bank/No.Invois/No.Rujukan Bayaran
Carian berdasarkan
Tarikh

Sila tick pada kotak Saya bukan robot untuk sekuriti.
Pastikan anda memilih sekuriti imej yang dipaparkan dengan betul (jika ada).
Tekan butang SAHKAN.
Tekan Cari.
Anda akan dibawa ke laman berikutnya.
Keputusan Carian semakan eMAKLUM anda akan dipamerkan.
Selesai.

PERHATIAN

Mulai 30 Julai 2021, Sistem eMaklum hanya menyimpan maklumat notifikasi pembayaran bagi tempoh 18 bulan terkini sahaja. Selepas daripada tempoh tersebut, maklumat akan dikeluarkan secara automatik daripada sistem.
Adalah menjadi tanggungjawab tuan/puan untuk memuat turun maklumat tersebut ke dalam hard disk atau pendrive untuk kegunaan tuan/puan pada masa hadapan.

Adakah perlu untuk mendaftar dengan eMAKLUM?
Setelah kami membuat semakan, eMAKLUM tidak memerlukan sebarang pendaftaran sama ada dari pembekal atau individu.
Kalau ada masalah tentang eMAKLUM, macam mana?
Sekiranya anda menghadapi sebarang masalah atau ada pertanyaan lain mengenai eMAKLUM yang ingin diajukan.
Anda boleh menghubungi senarai Pentadbir eMAKLUM di Kementerian di sini https://emaklum.anm.gov.my/pdf/contact_list.

Anda juga boleh terus melayari laman web eMAKLUM dan tekan butang Hubungi Kami bagi mengetahui pilihan yang lebih terperinci untuk menghubungi pihak mereka.
Akhir kata
Diharapkan penulisan ini dapat memberi pencerahan kepada anda yang ingin mengetahui tentang semakan eMAKLUM dengan lebih jelas. Semoga ia sedikit sebanyak mempermudahkan urusan anda.
Sekadar berkongsi, jangan lupa untuk merujuk senarai perkhidmatan online yang ada di Malaysia bagi perjalanan urusan yang lebih lancar. Lebih-lebih lagi pada musim pandemik ini.
Semoga bermanfaat.


Home / Hebahan

Tawaran PAN-TASTIC Dengan pandapro Daripada foodpanda

Ingin tawaran pan-tastic? Jangan tunggu lagi kerana foodpanda Malaysia kini menawarkan beberapa promosi menarik menerusi pelan langganan bulanan mereka, pandapro.
Bermula sekarang hingga 30 Jun 2022, anda hanya perlu mendaftar pelan langganan pandapro untuk menebus langganan percuma selama 2 bulan dan rebat RM50 yang akan dikreditkan secara automatik ke dalam dompet baucar anda.
“Di foodpanda, kami sememangnya suka berkongsi kegembiraan bersama-sama dengan para pengguna kami setiap hari. Terutama sekali sekarang di mana lebih ramai rakyat Malaysia telah mula kembali ke pejabat, mereka akan disajikan dengan pelbagai pilihan diskaun menarik daripada pandapro apabila mereka membuat pesanan makanan dan juga barangan runcit. Itulah yang kami namakan sebagai tawaran pan-tastic!” kata Pengarah Komersial Kanan foodpanda Malaysia, Jay Ar Juan.
Ikuti langkah di bawah untuk menebus langganan percuma selama 2 bulan bersama-sama dengan rebat RM50:

Klik pada tiga garis melintang di sebelah alamat anda dalam aplikasi foodpanda.
Kemudian, klik pada “Langganan” untuk memilih pelan pilihan anda.
Seterusnya, bayar jumlah yang ditetapkan bagi pelan yang dipilih dan teruskan dengan memilih tambah kaedah pembayaran.
Selepas pembayaran telah berjaya, anda akan menerima langganan selama 2 bulan dan baucar RM50 di dalam “Baucar” anda dalam tempoh beberapa hari.
Akhir sekali, anda hanya perlu menggunakan rebat untuk pembaharuan pelan anda dan gunakan RM50 untuk pesanan makanan dan barangan runcit. Tunggu apa lagi? Pesanlah sekarang!

Jangan tunggu lagi!
Dapatkan pelan langganan anda sekarang dengan hanya RM8.90 sebulan atau dapatkan lebih banyak lagi penjimatan apabila anda melanggan pelan jangka panjang RM6.90 sebulan selama 6 bulan atau RM4.90 sebulan selama 12 bulan. Jangan lepaskan peluang untuk menikmati tawaran-tawaran hebat setiap kali anda membuat pesanan melalui aplikasi foodpanda.
Tawaran-tawaran tersebut termasuklah:

12x penghantaran percuma untuk pesanan melebihi RM25
Potongan 25% dan ke atas tanpa had di lebih 25,000 restoran
Baucar eksklusif pandamart foodpanda
Tawaran potongan 25% tanpa had untuk makan di kedai atau Dine-in
Potongan ekstra 5% tanpa had untuk pesanan ambil sendiri atau pick-up order

Untuk mengetahui lebih lanjut mengenai terma dan syarat tawaran pandapro ini, sila lawati
https://www.foodpanda.my/contents/subscription-terms


Home / Hebahan

Pameran Leon Leong (Rumah Panggung – Dunia Terapung Kampung Baru)

Pameran terbaru Leon Leong yang bertajuk, “Rumah Panggung — Dunia Terapung Kampung Baru” (Stilt Houses – The Floating World of Kampung Baru) yang sedang dipamerkan di ILHAM Art Show 2022 dari 17 Mei 2022 sehingga 23 Oktober 2022.
Leon mempamerkan tujuh buah lukisan minitur dan satu seni instalasi yang menceritakan tentang sejarah dan kepentingan sosio-budaya yang terdapat di Kampung Baru serta ancaman yang dihadapinya pada zaman moden ini.
Kampung Baru adalah sebuah penempatan orang Melayu yang terbentuk sekitar 120 tahun lalu dan merupakan kejiranan yang unik di Kuala Lumpur. Terletak ditengah pusat bandaraya, suasana kampung dan rumah panggung membuatkannya terkenal dengan perbezaan dengan bangunan pencakar langit berkilat menjulang di belakang, seperti yang dilaporkan oleh CNN Kampung Baru “lost in time”. Walau bagaimanapun, rancangan pembangunan semula baru-baru ini telah menimbulkan persoalan mengenai pemuliharaan warisan budaya dan identiti unik Kampung Baru.
Sepanjang tahun lalu, artis Leon Leong meluangkan masa beberapa bulan tinggal di Kampung Baru, di mana dia membiasakan diri dengan cerita dan geografinya. Leong menggambarkan siri “Kampung Baru” bukanlah tempat yang beku dalam masa tetapi kehidupan dan pengalaman yang dimampatkan oleh kepadatan bandar.
Bagi merungkap semua persoalan ini, Leon beralih kepada lukisan minitur parsi – satu genre yang pernah digunakan untuk merekod “lukisan sejarah” di bahagian Asia, dan rujukan kepada latar belakang agama-budaya penetap awal Kampung Baru. Konvensyen lukisan mini membolehkan Leon merentasi dan merungkap temporal yang berbeza dalam satu lukisan yang sama bagi menyampaikan pelbagai peristiwa dan tema dalam menyingkap sejarah Kampung Baru.
Lukisan Leong yang rumit, seperti minitur parsi masa lalu, meletakkan orang dalam ruang, seperti katanya: “Kami sentiasa hidup dalam persekitaran, ia adalah konteks untuk diri kita.” Setiap lukisan mempunyai struktur atau satu set struktur, dan penduduk dahulu dan sekarang yang melangsungkan kehidupan mereka dalam seni bina ini seolah-olah dalam set pentas. Bangunan dan landskap digambarkan dalam unjuran isometrik yang diidealkan secara matematik, tetapi di dalamnya, penduduk dalam perspektif yang serong disusun untuk menyampai aspirasi mereka.
Seperti siri karyanya sebelum ini, Leong anggap siri “Kampung Baru” sejenis kitaran, mencatatkan kelahiran sebuah kampung dan masyarakat, laluannya, dan mungkin, penghujungnya yang akan datang. Tidak seperti kitaran hidup manusia yang dicadangkan dalam “Optimistic Melancholics” (2015), penghujung sebuah kampung bagaimanapun tidak selalunya tidak dapat dielak, dan lukisan terakhir “Middle Way” ini menimbulkan persoalan ini untuk dipertimbangkan.
Karya ini seolah-olah bertanya sama ada kita dapat bayangkan masa lalu dan sekarang wujud bersama. Kepelbagaian perspektif dan cerita yang cuba disampaikan oleh artis melalui bentuk lirik lukisan minitur, menolak tanggapan sudut pandangan tunggal, jenis retorik yang mungkin digunakan untuk menyokong atau menentang pembangunan semula.

Sketsa yang menawan, penuh dengan perincian dan diberikan pada skala yang menghampiri lukisan minitur parsi tradisional, memupuk keakraban tertentu pertemuan, dan merupakan jemputan untuk melihat dan penemuan secara perlahan – kontra kepada tabula rasa yang sering mengiringi perancangan bandar dan pembangunan semula. Siri “Kampung Baru” memberi penghormatan kepada budaya dan tradisi yang telah kekal dan bertahan, dan mencatat episod dalam sejarah penempatan yang selari dengan detik-detik penting dalam sejarah negara, mempersoalkan bagaimana untuk kita mengingati dan menghormati hal ini, dan menawarkan kebijaksanaan dan inspirasi untuk hari ini.
Tujuh lukisan minitur dalam siri “Kampung Baru”, antaranya adalah “Origin of Place”, “To Build a Village”, “Progress of Love”, “Being and Becoming”, “Floating World”, “Theatre of History”, dan “Middle Way”.  Lukisan minitur ini akan dipamerkan dalam seni instalasi bertajuk “Rumah Panggung No. 1”. Instalasi ini merupakan struktur kayu yang membentuk asas seni bina asli; kayu tanggamnya adalah penghormatan kepada kepintaran kraf tradisional, dan simbolik semangat gotong-royong yang menyatukan masyarakat – metafora yang sesuai untuk projek ini.
“Rumah Panggung — Dunia Terapung Kampung Baru” kini dipamerkan di Galeri ILHAM dengan 30 karya artis lain di ILHAM Art Show 2022, yang berlangsung dari 17 Mei hingga 23 Oktober. Projek “Kampung Baru” ini disokong oleh program CENDANA Visual Arts Inspire Funding 2020 dan penerima geran produksi daripada Galeri ILHAM.


Home / Finance

Semak No Akaun ASB (Check Di Cawangan & Ejen / Online)

Anda nak semak no akaun ASB tapi tak tahu macam mana? Dah cari punya cari pun tak jumpa juga cara-caranya? Tak apa, jangan risau.
Jom ketahui alternatif yang boleh anda cuba untuk dapatkan no akaun ASB anda dengan sekelip mata saja. Di mana? Tentulah di dalam artikel ini. Mari teruskan membaca!
Izinkan kami berkongsi.
Semak no akaun ASB di cawangan atau ejen ASNB
Anda boleh semak no akaun ASB dengan hadir di mana-mana cawangan ASNB berhampiran atau terus berjumpa ejen ASNB yang dilantik.
Ikuti panduan di bawah:

Dapatkan dokumen pengenalan diri seperti kad pengenalan.
Hadir ke cawangan ASNB berdekatan atau jumpa ejen ASNB yang dilantik.
Dapatkan no giliran anda atau terus ke kaunter urusan.
Nyatakan tujuan anda adalah untuk semak no akaun ASB.
Ikuti arahan berikutnya yang diberikan oleh kakitangan bertugas.
No akaun ASB anda akan diberikan.
Sila catat atau rekod no akaun ASB tersebut.
Selesai.

Semak no akaun ASB melalui panggilan telefon
Kalau anda nak lebih mudah, anda boleh saja semak no akaun ASB anda dengan menghubungi Bahagian Khidmat Pelanggan ASB.
Ikuti beberapa langkah mudah seperti di bawah:

Dail talian 03 – 7730 8899 menggunakan telefon anda untuk menghubungi Bahagian Khidmat Pelanggan ASB.
Tunggu seketika sehingga panggilan anda dijawab.
Perkenalkan diri dan nyatakan tujuan anda adalah untuk semak no akaun ASB anda.
Kemudian, panggilan anda akan disambungkan ke bahagian yang berkaitan.
Tunggu sebentar sehingga panggilan anda disambung.
Perkenalkan diri dan nyatakan tujuan anda sekali lagi.
Berikan butiran yang diperlukan oleh pihak mereka.
No akaun ASB anda akan dimaklumkan.
Sila catat dan rekod no akaun ASB tersebut.
Selesai.

Semak secara online menggunakan laman web myasnb.com.my
Jika anda ada kemudahan internet dan dah daftar myASNB account, bolehlah anda semak no ASB anda secara online. Hanya melalui laman web myASNB.
Cara-caranya adalah seperti berikut:

Layari laman web myASNB di sini myasnb.com.my.
Pilih Bahasa yang ingin digunakan.
Tekan butang LOG MASUK.
Pada laman ASNB login, sila masukkan ID Pengguna dan klik Teruskan.
Sahkan Frasa Keselamatan anda dengan menekan butang YA jika betul.
Seterusnya, masukkan Kata Laluan.
Klik butang LOG MASUK.
Profil berserta no akaun ASB anda akan dipaparkan.
Sila catat atau rekod no akaun tersebut.
Selesai.

Semak no akaun ASB melalui aplikasi myASNB
Nak lebih cepat? Anda boleh menggunakan aplikasi myASNB untuk semak no akaun ASB anda. Caranya sama saja seperti di laman web myASNB.
Panduannya adalah seperti ini:

Muat turun aplikasi myASNB di Google Play Store atau App Store terlebih dulu.
Dah selesai muat turun, buka aplikasi myASNB.
Anda boleh menukar Bahasa pada bahagian menu sebelah kanan skrin telefon anda.
Kemudian, tekan Log Masuk.
Masukkan ID Pengguna dan tekan Seterusnya.
Sahkan Frasa Keselamatan anda dan tandakan pada butang yang disediakan jika betul.
Masukkan Kata Laluan dan tekan Seterusnya.
Setelah berjaya masuk, anda akan dipaparkan dengan laman profil akaun anda.
No akaun ASB anda juga akan tertera.
Sila catat, rekod atau screenshot no akaun tersebut.
Selesai.

Semak di laman web atau aplikasi ejen bank pelaburan anda
Terdapat beberapa jenis bank yang menawarkan kemudahan pelaburan ASB sekaligus merupakan ejen ASNB.

Jadi, kalau nak semak no akaun ASB. Anda boleh juga menggunakan laman web atau aplikasi ejen bank anda.
Sebagai contoh, kami ambil Maybank sebagai tempat pelaburan ASB.
Sila ikuti panduan ini untuk semak no akaun ASB melalui Maybank2U:

Log masuk ke akaun Maybank di laman web atau aplikasi Maybank2U.
Halaman utama profil Maybank2U akan dipaparkan.
Tekan pada bahagian yang mempunyai icon “V”.
Lebih banyak Option akan tertera.
Klik pada bahagian WEALTH.
ASNB Account akan terpapar.
Tekan butang VIEW.
No akaun ASB akan dipaparkan.
Catat, rekod atau screenshot no akaun.
Selesai.

Sekiranya anda melabur ASB di bank selain Maybank. Bolehlah gunakan panduan ini untuk semak di laman web atau aplikasi bank masing-masing.

Walaupun mungkin tidak sama 100%, tapi caranya lebih kurang sama.

Ada masalah untuk semak no akaun ASB?
Jika anda menghadapi sebarang masalah untuk semak ASB termasuklah no akaun ASB anda dan sebarang urusan yang berkaitan. Anda boleh menghubungi Bahagian Khidmat Pelanggan ASB di talian 03 – 7730 8899.
Untuk makluman, waktu operasi bahagian ini adalah dari hari Isnin sehingga Ahad bermula jam 8.00 pagi hingga 10.00 malam sahaja.

Akhir kata
Diharapkan perkongsian ini sedikit sebanyak dapat membantu anda untuk semak no akaun ASB tanpa perlu pening-pening kepala nak cari jawapannya.
Semoga bermanfaat.